BIMBANG KES BUANG BAYI MENINGKAT - DAYANA ROZA HARAP IMPIAN BUKA RUMAH PERLINDUNGAN UNTUK WANITA DIMAKBULKAN

"Satu hari nanti, kalau ada rezeki saya nak buka satu rumah perlindungan untuk wanita-wanita yang mengandung anak luar nikah dan jaga anak-anak luar nikah ini supaya mereka tak buang baby sebab malu dengan kecaman masyarakat.

"Anak-anak ini semua boleh membesar dengan sempurna. Kat Malaysia ini, kalau hamil luar nikah dihina dan dibuang keluarga. Jadi mereka buang baby sebab takut tapi bila buang baby lagi la salah.

"Memang berzina salah, hamil luar nikah salah, tapi zaman sekarang ini semua orang tak boleh lari dari kesilapan. Itu antara dia dan Allah. Kita manusia tiada hak untuk jatuh hukum," demikianlah jelas pelakon Dayana Roza yang akui sedih dengan berita buang bayi di Malaysia dan kerana itu dia menanamkan impian untuk membuka sebuah rumah perlindungan untuk wanita yang mengandungkan anak luar nikah.

Menurut Dayana atau nama sebenarnya Nur Dayana Kamsun Baharin, dia juga mahu menjadikan rumah itu sebagai tempat selamat untuk membesarkan anak-anak dengan sempurna.

Klik untuk gambar besar

Biarpun berzina merupakan perbuatan yang salah namun Dayana berpendapat sebagai manusia tidak mempunyai hak untuk menjatuhkan hukum atau mengkritik orang lain.

Dayana berkongsi perkara itu menerusi laman Instastory miliknya dengan turut memuat naik perkongsian pengacara TV Iesya Toh di Instagram mengenai seorang bayi lelaki masih hidup ditemui dalam plastik hitam.

Menerusi perkongsian itu, Iesya memberitahu bayi tersebut dipercayai baru dilahirkan kurang 24 jam sebelum ditemui seorang lelaki pada pukul 9.24 malam, Jumaat lalu.

Dalam pada itu, pelakon filem 'Marabahaya Underground' ini beranggapan wanita yang mengambil keputusan untuk membuang anak mereka disebabkan bimbang dengan pandangan dan hinaan masyarakat.

"Tak ada mak yang tak sayang anak. Mengandung bukan senang, rasa sayang kat anak itu dah ada bila dia dalam perut lagi. Tapi dia terpaksa buang sebab takut orang hina.

"Jadi, salah mak atau orang-orang yang menghina? Renung-renungkan. Anak-anak itu statusnya hanya anak luar nikah, bukan anak haram macam kita Melayu selalu panggil.

"Tak ada anak yang haram dan anak-anak itu tak minta dilahirkan macam itu. Semua tu dah tertulis oleh-Nya atas hikmah dan sebab tertentu. Mereka berhak untuk membesar seperti anak-anak lain," ujarnya.

Sementara itu, pelakon berusia 31 tahun ini turut berharap agar impian dan niatnya untuk menubuhkan sebuah pusat perlindungan wanita hamil anak luar nikah dimakbulkan Allah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ELLIE SURIATY: "TIDAK TERKEJUT... SAYA TAHU HATI DIA ADA PADA ORANG LAIN" - AZRI ISKANDAR: "PERKAHWINAN INI BUKAN PUNCA BERCERAI..."

"Saya tidak terkejut dan sudah boleh agak akan hal ini. Sebab itulah hati saya benar-benar bulat dan tekad untuk menarik diri daripada perkahwinan ini. Sebab saya dah rasa dia ada hubungan dengan wanita lain. Dan, waktu saya failkan cerai, saya tak perlu tanya lagi untuk dapatkan apa-apa kepastian atau kesahihan. Sebab saya kenal dia sangat sebagai suami selama 19 tahun.

"Selama tempoh itu, kita telah melalui segala susah senang bersama. Bila ada perubahan dalam rumahtangga, saya tahu hati dia ada pada orang lain dan bukannya dengan saya lagi," demikian respon pelakon dan pengarah Ellie Suriaty, 52, berhubung bekas suaminya, pelakon Azri Iskandar, 54, yang mengesahkan bakal mendirikan rumah tangga lagi meskipun belum cukup sebulan bercerai.

Memetik laporan Getaran, Ellie berkata dia tidak terkejut apabila Azri bakal berkahwin kerana sudah menjangkakan perkara itu. Malah, Ellie berkata sebelum mengambil keputusan untu berpisah dia melihat perubahan bekas suaminya itu.

Sebelum ini, Azri dalam satu kenyataan berkata, bakal isteri itu merupakan penulis skrip yang dikatakan turut memiliki PhD dalam jurusan muzik bernama Azra Diera, 43. Tambah Azri, dia bakal menghantar rombongan merisik pada 23 Jun ini.

Klik untuk gambar besar

"Betul abang akan nikah. Apabila sudah ada tarikh saya akan beritahu. Buat masa sekarang tarikh nikah belum ada. Insya-Allah dalam masa dua minggu ini saya akan ke Perlis berjumpa keluarga perempuan untuk merisik. Saya nak bincang dengan keluarga Azra untuk percepatkan perkahwinan, kalau boleh bulan ini," katanya.

Dalam pada itu, Ellie berkata dia tidak mahu mengambil kisah tentang gerangan wanita yang bakal dikahwini bekas suaminya itu sebaliknya ingin fokus terhadap anak-anak serta kerjaya seni.

"Lebih baik saya teruskan kehidupan ini demi anak-anak dan tumpukan perhatian kepada kerjaya seni saya. Sebab hidup ini terlalu bermakna untuk kita serabutkan otak dengan hal-hal sebegini. Sebelum bercerai, saya telah ambil keputusan yang cukup lama untuk memikirkan baik dan buruknya. Bahkan saya sudah memohon petunjuk daripada Allah SWT.

"Azri tidak tahu yang saya tahu apa dia lakukan di belakang saya. Tapi, naluri seorang isteri itu sangat kuat. Kita sendiri dapat rasakan banyak perubahan yang sangat ketara. Lagipun kita bukan baru kahwin setahun dua. Saya tak nafikan anda ramai perempuan di luar sana yang jauh lebih baik daripada saya. Tapi mereka bukan Ellie Suriaty yang sangat faham siapa Azri Iskandar," ujarnya lagi.

Sementara itu, Azri ketika ditanya mengenai hubungan dia dengan Azra, berkata, dia mengenali wanita itu 12 hari selepas bercerai dengan Ellie. Namun, Azri menafikan Azra punca perceraiannya dengan Ellie.

"Saya berjumpa Azra selepas 12 hari bercerai dengan Ellie. Kami bekerjasama dalam satu satu projek drama RTM. Saya ada menghubungi Azra untuk bertanya lanjut mengenai skrip itu. Dari situ saya terus tertarik melihatnya dan berterus terang. Tidak sangka dia juga sukakan saya.

"Kami merancang untuk berkahwin kerana masing-masing sudah berusia. Saya nak 'move on' dan tak nak buang masa sebab sudah jumpa orang sesuai. Namun, perkahwinan ini bukan punca saya bercerai dengan Ellie. Saya dah tua tak reti nak bercinta-cinta, kalau dah jumpa seseorang saya nak terus kahwin," katanya.

Untuk makluman, Azri dan Ellie sah bercerai talak satu pada 17 Mei lalu selepas 19 tahun hidup bersama. Pasangan itu dikurniakan dua cahaya mata iaitu Azrell Omar, 17, dan Nur Azreen, 13. Sementara dua lagi Ellie mengalami keguguran. Sebelumnya, Azri menerusi perkahwinan pertama mempunyai tiga anak iaitu Muhammad Afiq Iskandar, 31; Farah Qistana, 29; dan Nur Anis Mastura, 27.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TAK BERANI JANJI, SUMPAH... SAYA BAHAGIA DENGAN FARID" - DIANA DANIELLE

Tidak menafikan ketiadaan suaminya, pelakon dan pengarah Datuk Farid Kamil selama 35 hari cukup membuatkannya rasa kehilangan, pelakon Datin Diana Danielle menutup spekulasi umum kononnya hubungan rumah tangganya bersama pelakon dan pengarah Datuk Farid Kamil sedang berantakan.

"Saya tidak berani untuk berjanji atau sumpah atas nama Allah, tetapi lihat ke dalam mata saya. Saya bahagia dengan Farid," ujar Diana turut berkata dia sendiri berasa pelik dengan khabar angin yang mendakwa dia dan Farid tidak lagi tinggal sebumbung sedangkan sebagai pasangan mereka tidak mempunyai sebarang masalah.

Diduga dengan ujian demi ujian dalam kehidupan rumah tangga Diana bagaimanapun mengakui kasihnya terhadap Farid semakin utuh dan sedar betapa mereka saling memerlukan antara satu sama lain: "Ironinya, selepas apa yang berlaku sepanjang perkahwinan, kami semakin bahagia.

"Memikirkan setiap kesusahan yang ditempuh bersama menyedarkan bahawa saya sentiasa ada untuk Farid begitu juga sebaliknya. Setiap kepahitan dan cabaran yang ditempuhi telah mematangkan kami," tuturnya ketika ditemui pada Festival Perlumbaan Toyota Gazoo musim ketiga di Subang Jaya, Selangor baru-baru ini.

Klik untuk gambar besar

Jarang berkongsi mengenai kisah peribadi, ibu kepada dua cahaya mata itu berkata, kehidupannya kini semakin lengkap selepas membuat keputusan membawa ibunya, Norsiah Ramli tinggal bersama. Katanya, sebagai anak yang bertanggungjawab sekarang merupakan masa terbaik untuk membalas jasa ibunya yang selama ini berkorban demi memastikan keperluannya mencukupi.

Keberadaan ibunya di sisi antara faktor bintang filem 'Hanyut' itu sentiasa kuat untuk berdepan dengan setiap ujian yang mendatang: "Sudah dua tahun ibu menetap bersama kami sekeluarga. Kami tidak lagi tinggal berasingan.

"Setiap hari bangun tidur, saya sentiasa bersyukur kerana adanya ibu di sisi. Adanya ibu, saya mempunyai tempat untuk mengadu, meminta nasihat dan menangis sepuasnya. Setiap hari saya memanjatkan kesyukuran terhadap Allah atas peluang ini," luahnya jujur.

Mengajak Diana untuk merenung kembali kehidupannya sepanjang ketiadaan Farid selama 35 hari kerana menjalani hukuman penjara di Penjara Kajang sejak 15 Mei lalu, Diana pantas mengukirkan senyuman. Apatah lagi sepanjang tempoh berkenaan menyaksikan Diana mampu menjalani kehidupan seperti biasa biarpun tanpa suami di sisi.

Akui Diana, sebagai seorang isteri sudah pasti dia merasai kehilangan Farid dalam tempoh hukuman penjara tersebut, namun melihat wajah anaknya, Muhammad, 6, dan Nur Aurora, 4, hati kecilnya berbisik Allah tidak kejam kerana masih memberi dirinya peluang bersama insan-insan tersayang.

"Saya tidak murung. Ada ketika saya berdebar dan berasa takut. Namun, selepas saya reda dan yakin setiap dugaan yang datang merupakan aturan daripada Allah, saya menjadi tenang. Setelah apa yang berlaku saya mempelajari mengenai konsep kehidupan adalah sementara.

"Setiap perkara yang baik juga sementara, begitu juga sebaliknya. Saya tidak mahu buruk sangka dengan ketentuan Allah. Jika ada satu dugaan besar mendatang, saya yakin wujud juga perkara baik yang akan hadir kelak. Sebagai manusia, kita jangan terlalu makan hati sehingga murung. Percaya dengan Allah," ujarnya.

Beralih bicara mengenai karier seni, tutur Diana selepas sekian lama dia kini semakin terbuka untuk bekerjasama dalam sesebuah naskhah. Terdahulu pelakon drama 'Raisha' itu pernah memberi kenyataan bahawa dia enggan bekerjasama dengan Farid secara profesional berikutan kedua-duanya bersikap panas baran dan saling bertentangan pendapat.

Pendirian Diana bagaimanapun berubah selepas dipujuk suaminya: "Rasanya ramai yang tahu bahawa saya sering mengelak untuk bekerjasama dengan Farid dalam kerja. Tetapi kali ini dia berjaya memujuk saya untuk bekerjasama dengan kerja seninya".

Berkongsi mengenai projek istimewa tersebut, jelas wanita berusia 28 tahun itu, Farid bakal terbabit sebagai penerbit dalam filem Remp-It 2, manakala dia bertindak sebagai pembantu: "Farid mahu saya belajar mengenai selok-belok dunia penerbitan.

"Saya pula tidak pernah mempunyai latar belakang ilmu berkaitan penerbitan. Jadi, apa salahnya belajar. Sampai bila saya mahu jadi pelakon. Saya terima tawaran Farid kerana ilmu baharu dan berbaloi untuk dipelajari," kongsinya.

Selain bakal bekerjasama dengan suaminya menerusi filem 'Remp-It 2', Diana juga sedang sibuk mengumpulkan material untuk album penuh yang dijangka menemui peminat pada tahun depan. Album tersebut mempertaruhkan lagu dengan elemen muzik country, pop dan R&B.

Sebagai debut daripada album berkenaan, Diana akan meluncurkan sebuah single baharu sebelum penghujung tahun ini: "Single baharu saya berentak balada dan dirakamkan dalam bahasa Melayu untuk pasaran tempatan. Lagu itu juga mempunyai kaitan dengan kehidupan saya dan sepenuhnya ciptaan sendiri".

www.myartis.com / Sumber & foto: Kosmo & Instagram Diana Danielle

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KALAU DULU, SAYA BOLEH BEKERJA MASUK BULAN KETUJUH" - IZREEN

Kini sedang sarat hamil enam bulan yang merupakan kandungan kedua baginya, pelakon Izreen Azminda berkongsi perbezaan yang dia rasakan berbanding kehamilan pertama. Tambah Izreen, dia juga berjumpa doktor setiap minggu di awal kehamilan.

"Kalau dulu, saya boleh bekerja dan berlakon sehingga kandungan memasuki bulan ketujuh. Keadaannya sangat berbeza dengan kehamilan kedua. Mungkin kerana peningkatan umur dan juga mungkin kerana saya kerap mengalami pendarahan di awal kehamilan.

"Saya tak boleh berdiri lama, tak boleh berjalan jauh. Saya sangat risau dan setiap minggu berulang untuk berjumpa dengan doktor untuk mendapatkan rawatan. Sekarang ini, Alhamdulillah, kandungan semakin sihat dan semoga proses melahirkan anak nanti dipermudahkan," kata Izreen.

Untuk makluman, Izreen kini hamil anak pertamanya hasil perkahwinannya dengan pemuzik Muhammad Radzi Abdul Wahid atau Ude pada 8 Ogos 2017. Sebelum ini, Izreen pernah berkahwin dengan seorang pengarah, Muhammad Riza pada 2012 namun berpisah pada 2014 dan dikurniakan seorang anak lelaki, Muhammad Adrian Umar.

Manakala, Ude pernah mendirikan rumah tangga bersama Intan Liana Saleh pada Mac 2013 namun bercerai pada Mac 2018. Hasil perkahwinan mereka dikurniakan dua cahaya mata, Arish Muqri dan Ariq Murqi.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU BEKAS PEMBANTU PERIBADI MAK WAN LATAH MAHU TARIK SEMULA KES SAMAN - PEGUAM AKUI BELUM TERIMA SEBARANG MAKLUMAT

Bekas pembantu peribadi kepada Mak Wan Latah iaitu Nurul Amalina Mohamad sebelum ini mengeluarkan kenyataan bahawa dia mahu menarik semula kes saman terhadap pelakon berkenaan.

Amalina atau Amell terbuka hati untuk menarik semula kes tersebut selepas mendengar khabar kesusahan hidup yang dilalui Mak Wan ketika ini, malah turut terkejut apabila mengetahui pelakon itu tidak mempunyai wang cukup bagi mendapatkan bekalan ubat penyakit darah tinggi dan diabetes dihidapinya.

Bagaimanapun, hasrat bekas pembantu peribadi Mak Wan itu masih belum dibuat selepas peguam yang mewakili Mak Wan iaitu Aina Abdul Ghani mengesahkan perkara berkenaan dengan memberitahu pihaknya masih belum mendapat sebarang maklumat daripada wanita berkenaan berhubung perkara tersebut.

Klik untuk gambar besar

"Setakat ini saya tidak mendapat apa-apa maklumat daripada pendakwa (Amell). Masih belum ada sebarang perbincangan mengenai hal berkenaan," jelasnya yang dipetik sebagai berkata kepada mStar.

Untuk makluman, pada Julai 2022 Mak Wan atau nama sebenarnya Halimatussa'diah Mohd Daud, 62, dihadapkan ke Mahkamah Majistret Taiping atas tuduhan berkelakuan aib dengan meludah bekas pembantunya itu namun pelakon itu mengaku tidak bersalah.

Kes antara Mak Wan dan Amell mula menjadi sebutan apabila hubungan mereka renggang dipercayai berpunca daripada tuduhan bekas pembantu peribadinya itu mengambil wang hasil bekerja sebagai pelakon.

Amell sebelum itu juga pernah mendedahkan perbuatan Mak Wan yang didakwa terlibat dengan amalan syirik.

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LAGI GAMBAR HANGAT ANAK DATO' SHEILA MAJID

Jika baru-baru ini, Dato’ Sheila Majid memberi komen menarik mengenai kontroversi yang mengaitkan anak gadisnya, Kayda Aziz... namun terbaru tersebar pula gambar lain yang memperlihatkan anak gadisnya dicium dan mencium jejaka bukan muhrim.

Dalam hal ini, kita tidak boleh salahkan ibu bapa semata-mata, anak juga seharusnya memainkan peranan murni dalam pergaulan. Kerana sebagai manusia berakal, kita pastinya tahu mana yang baik dan mana yang memberi kesan buruk pada keluarga, agama dan diri sendiri. Tak gitu?

Klik gambar untuk size besar

KOMEN SHEILA SEBELUM INI:

Umur dia bukannya 45 atau 50 tahun. Dia baru 22. Ini apa yang kita panggil proses pembesaran. Adakalanya kita kena buat silap dalam kehidupan. Memang ada beberapa insiden yang dia terkantoi, tapi dia belajar dari kesilapan tu. Dia ambil itu sebagai pengajaran.

Bagi saya pada umur sekarang dia nak pakai camtu, tak mengapa. Kalau dah umur 42 pakai seksi macam tu memanglah saya marah. Sekarang ni dia masih lagi tercari-cari fesyen yang sesuai. Tapi tak adalah sampai keterlaluan hingga menampakkan pakaian dalam sahaja.

Saya pernah bagitahu wartawan sebelum ni, anak saya bukan selebriti, dia cuma gadis remaja yang sedang membesar dan dia tak akan lari dari membuat silap. Cuma malangnya, dia adalah anak saya dan dia pun turut jadi bahan perhatian.

Bagi dia peluang untuk membesar, biar dia buat kesilapan dan belajar dari situ. Jangan terus menghukum. Saya juga pernah buat silap, tapi masa dulu saya cuma anak Haji Abdul Majid, orang tak peduli.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


HIDAP KANSER PAYUDARA, RAMBUT ISTERI MULA GUGUR - NIZAM LAKSAMANA CUBA KUAT

"Di depan dia saya memang kuat. Namun, apabila dia tiada pelbagai perasaan mula datang dan saya rasa seperti satu balak yang begitu berat menghentam diri saya. Isteri sedang diuji dengan masalah kesihatan. Dia kuat dan saya juga kena kuat.

"Ketika itu rambutnya masih panjang dan lebat tapi sudah mula gugur. Saya potong pendek dan semalam dia pun perasan rambutnya makin lama makin berkurangan.

"Yang pendek pun sudah mula gugur di kolar baju dan dia rasa gatal-gatal. Saya tengok rambutnya makin kurang. Dia akhirnya minta saya botakkan kepala. Saya sebenarnya tak sanggup nak botakkan kepalanya, tapi dia kata okay.

Klik untuk gambar besar

"Jadi saya pun cukurlah rambutnya, tapi rasa kasihan tengok setiap kali cukuran menampakkan kulit kepala," itulah kata-kata penyanyi Nizam Laksamana, 55, yang mengakui terpaksa menguatkan diri untuk tidak menunjukkan kesedihan di depan isterinya, Salwati Zulkifli, 46, yang menghidap kanser payudara.

Nizam berkata, perkara ini perlu dipraktikkan supaya emosi isterinya tidak terganggu. Menurutnya, enam hari lalu, dia memotong rambut isterinya yang mula gugur kesan rawatan kemoterapi yang pertama.

Bekas peserta program Gegar Vaganza musim ke-2 (GV2) berkata, dia bertanya isterinya sekiranya sakit tetapi isterinya menjawab semuanya okay.

"Saya sukar sembunyikan perasaan sedih kerana isteri banyak berkorban untuk saya. Rambutnya yang lebat sudah tiada dan kepalanya sudah botak tapi dia masih lagi kuat. Saya tak kuat sebenarnya apabila melihat keadaannya. Berat badan dia asalnya 62 kilogram (kg) dan kini turun 59kg," tuturnya.

Nizam berkata, dia masih menanti jawapan dari Jabatan Sosial Hospital Kuala Lumpur dan Majlis Agama Islam Wilayah Persekutuan (MAIWP) berhubung permohonan untuk mendapatkan bantuan berjumlah RM21,000 bagi membiayai kos perubatan isterinya.

"Setakat ini belum lagi, tapi saya ada sedikit simpanan untuk tujuan itu. Ada juga rakan-rakan rapat datang membantu memberi zakat simpanan mereka kepada isteri. Saya terima sebab mereka jelas dengan tujuan mereka," jelasnya yang meminta semua pihak terus mendoakan kesihatan isterinya.

www.myartis.com / Sumber & foto: Harian Metro & Instagram Nizam Laksamana

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"JANGAN 'BASH' ORANG LAIN, BUAT APA BERGADUH" - HAQIEM RUSLI

Demi penyanyi Haqiem Rusli, ada segelintir peminat fanatik yang sanggup meghentam orang lain termasuklah artis yang memberikan komen mahupun kritikan terhadap tindakan penyanyi itu.

Ada kalanya, peminat ini sampai mencetuskan pergaduhan dan mengeluarkan kata-kata kesat sejak isu rampas mikrofon hangat diperkatakan.

Mula ada pihak yang salah sangka, adakah Haqiem juga menyokong perbuatan peminatnya itu? Namun, menurut Haqiem setiap kali beliau membuat persembahan, pastinya beliau akan memberi peringatan kepada mereka.

"Setiap kali persembahan, saya akan minta mereka tidak menghentam atau ‘bash’ orang lain yang bercakap mengenai saya. Saya mengingatkan mereka supaya menyokong artis lain juga yang berada di dalam industri.

Klik untuk gambar besar

"Apa yang mereka buat contohnya menghentam orang lain untuk mempertahankan saya, akan beri kesan kepada diri saya juga.

"Kerana itu, akan timbul pergaduhan antara peminat dan mereka yang bencikan saya. Buat apa perlu bergaduh," kata penyanyi yang berusia 20 tahun itu.

Terdahulu, Haqiem mengatakan beliau sudah lali dengan segala kecaman, tetapi apabila ditanya mengenai perkembangan lanjut mengenai rawatan kemurungan seperti yang beliau janjikan sebelum ini, penyanyi itu nampaknya enggan memberikan sebarang komen.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


AKHIRNYA YUNA PILIH MAT SALLEH

Setelah lama berteka-teki... akhirnya Yuna (Yunalis Zaraai) mengakui bahawa beliau kini sedang dilamun cinta dengan jurugambarnya sendiri bernama, Julian Schratter atau lebih dikenali sebagai Jules.

Sehubungan itu, kisah cintanya sebelum ini dengan Qi Razali yang terputus di tengah jalan... kini hanya tinggal memori indah.
 Bak kata orang, cinta tak semestinya bersatu!

Klik untuk imej besar...

Untuk info, pengakuan cinta Yuna itu diluahkan oleh Yuna sendiri menerusi laman tumblr miliknya baru-baru ini. Kata penyanyi tersebut, beliau dan Julian kini sudah memasuki fasa percintaan.

"Sometime around tonight, last year, a special person walked into my life and I can’t imagine my life for the past year if we had never crossed paths.

"Oh how life would be monotonous.

"Love, colors, paintings, skateboards, roti canai, laughters and smiles all the way and the only way.

"I learned a lot from my past relationships to not screw this one up. I can feel it. InshaAllah," ujar Yuna melalui laman itu.

Apapun, tahniah diucapkan buat Yuna. Moga pilihannya kali ini merupakan sesuatu yang tepat dan bukan sebagaimana artis lain yang hanya kepingin Mat salleh sebagai 'hero'. Heh.


BILA SYATILLA TERINGIN BABY GIRL 'MATA HIJAU'

"Tolong doa adik Syeriv perempuan pastu muka sama Syeriv pastu rambut lebat pastu bulu mata panjang pastu kulit sama Syeriv pastu mata hijau, amin bye @syerivsamheizy," tulis pelakon Syatilla Melvin dalam bentuk gurauan.

Isteri kepada aktor Shaheizy Sam yang kini sedang hamil anak kedua itu menyatakan hasratnya menerusi satu posting di akaun Instagram (IG)nya.

Entri Syatilla atau nama sebenarnya Siti Nur Syatilla Amirol Melvin, 26, itu mendapat reaksi positif daripada pengikut IGnya.

Rata-rata terhibur dengan kapsyen mencuit hati tersebut dan mendoakan hasrat Syatilla untuk mendapat anak perempuan menjadi kenyataan.

Klik untuk gambar besar

Tidak kurang juga ada yang mengusik ibu kepada Syeriv Samheizy itu kerana mengimpikan anak perempuannya memiliki mata berwarna hijau.

"Tu dia mak hang melampau mata hijau hahah," tulis @liyana_smallstall - "Adoi lawak la @samtilla Amin mudah-mudahan adik MatYip comei-secomeinya," coret @ina8324

Untuk makluman, Shaheizy dan Syatilla berkahwin pada 8 Februari 2016 dan dikurniakan cahaya mata lelaki pada 9 Mei 2017.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KALAU BETUL SALAH, BIAR POLIS AMBIL TINDAKAN" - SHAHIDA JAWAB ISU ALIFF SYUKRI

"Kalau betul salah, biar polis ambil tindakan. Saya tidak ada apa nak komen. Biar polis buat kerja mereka," demikianlah kata isteri kepada usahawan kosmetik Datuk Seri Aliff Syukri, Datin Seri Nur Shahida Mohd Rashid yang menyerahkan sepenuhnya kepada polis susulan dakwaan suami wanita itu dikaitkan dengan kejadian memukul anak angkat mereka berusia dua tahun.

Bagaimanapun, Shahida yang kini menunaikan umrah bersama anaknya sejak 23 Februari lalu itu enggan mengulas lanjut isu yang membabitkan suaminya dan berkata, sebaik-baiknya biar perkara itu diselesaikan pihak berwajib. Sementara itu, Aliff ketika dihubungi memohon doa yang terbaik buat dirinya: "Doakan yang terbaik," jawabnya ringkas.

Ditanya lanjut mengenai dakwaan yang timbul, Aliff menyerahkan segala siasatan kepada polis. Malah, buat masa sekarang, Aliff memaklumkan dia dinasihatkan tidak mengeluarkan sebarang kenyataan supaya tidak mengganggu siasatan polis.

Klik untuk gambar besar

"Saya minta maaf sebab tidak boleh bercakap lebih mengenai perkara ini kerana ia sudah menjadi kes polis. Biar mereka membuat siasatan. Saya tidak mahu mengeruhkan keadaan lagi. Saya berharap perkara ini dapat diselesaikan segera," ujar Aliff yang juga memohon masyarakat terutama warganet berhenti membuat sebarang spekulasi.

Terdahulu, laporan melaporkan mangsa yang berusia dua tahun dipukul dengan menggunakan tangan dan kasut serta dicubit hingga meninggalkan kesan pada badannya. Suspek dikatakan memukul mangsa yang menangis ketika dia sibuk merakam video untuk kandungan YouTube miliknya.

Beberapa hari lalu hangat diperkatakan mengenai seorang usahawan kosmetik didakwa telah mendera anak angkat perempuannya berusia dua tahun. Spekulasi netizen akhirnya terjawab, apabila pihak polis mengesahkan Aliff Syukri telah pun ditahan pada Khamis lalu dan dibebaskan dengan jaminan polis pada hari yang sama.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


23 GAMBAR - ZAIM HELMI (HOS MHI) SELAMAT BERGELAR SUAMI NUR DAMIA

Sekitar majlis pernikahan pengacara MHI, Zaim Helmi Zaini, 29, dan pasangannya, Nur Damia Mohamed Nasir, 28, yang berlangsung hari ini di De Palma Hotel, Ampang.

Pasangan ini bernikah kira-kira pukul 10.53 pagi tadi dan dinikahkan oleh bapa Damia, Mohammed Nasir Mohamed.

Dalam majlis tersebut, Zaim menyerahkan mas kahwin sebanyak RM10,000 beserta lima dulang hantaran berbalas tujuh daripada pihak perempuan.

"Alhamdulillah, majlis pagi ini berjalan lancar walaupun secara keseluruhan saya sendiri menguruskan majlis ini disebabkan keluarga menetap di Brunei.

"InsyaAllah, saya cuba menjadi suami yang baik dan bertanggungjawab kepada isteri. Tak sabar rasanya untuk hidup berpasangan dan saling melengkapi antara satu dengan lain.

"Paling penting, masing-masing kena sentiasa saling percaya, memahami dan bertolak ansur," ujar Zaim dipetik sebagai berkata.

Memilih busana rona putih, majlis itu dihadiri lebih 200 tetamu terdiri daripada sanak saudara dan teman rapat.

Manakala bagi majlis persandingan mereka pula akan diadakan lusa di Laman Kayangan, Seksyen 7 Shah Alam, berkonsepkan moden tradisional.

Pasangan ini mengikat tali pertunangan, Mei lalu.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


CHUBB-E KECEWA TULAR GAMBAR BERSAMA WANITA SEKSI: "KAU TUNGGU DIK, AKU CARI KAU"

"Susahlah manusia sekarang ni, kau ingat kau letak gambar tu kau dapat apa? Kau tunggu dik, aku cari kau," demikian respon penyanyi dan pelakon Chubb-E menerusi Instastory yang tampil bersuara untuk mencari 'dalang' yang menyebabkan namanya hangat diperkatakan di media sosial.

Semuanya bermula apabila beberapa keping gambar menunjukkan dia bersama seorang wanita seksi tular. Menurut laporan, gambar itu adalah sedutan daripada video muzik lagu terbaru berjudul Rambang, nyanyiannya bersama Zyc.

Berdasarkan gambar yang tersebar itu, seorang wanita dilihat sedang duduk di 'arm rest' yang diduduki Chubb-E. Apa yang membuat ia mendapat perhatian adalah model wanita itu dilihat hanya memakai jaket menutupi lengan dan belakang sementara bahagian lain dibiarkan terdedah.

Klik untuk gambar besar

Beberapa lelaki dipercayai penari di dalam video muzik tersebut mengelilingi Chubb-E dan wanita berkenaan. Justeru, ramai netizen berpendapat penampilan tersebut terlalu seksi.

Kata Chubb-E, dia sangat kecewa apabila gambar itu sengaja disebarkan oleh individu tertentu. Difahamkan, lagu dan video muzik 'Rambang' itu bakal dilancarkan di semua platform penstriman muzik esok.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MINTA PULANGKAN IG JANNA NICK - USOP MENTOR PULA JADI MANGSA

Pada Sabtu lalu, akaun Instagram pelakon Janna Nick yang mempunyai 3 juta followers itu telah digodam oleh pihak tidak bertanggungjawab. Namun begitu, Janna telah mendapat semula akaun tersebut.

Terkini, penyanyi Usop Mentor pula menjadi mangsa penggodam apabila akaun Instagramnya yang hampir 500,000 pengikut itu tidak dapat diakses dan hilang daripada carian aplikasi tersebut.

Kata Usop, laman sosial tersebut digodam sejurus dia meminta pihak tidak bertanggungjawab itu memulangkan semula Instagram pelakon drama 'My Coffee Prince' itu.

"Saya mengetahui laman Instagram saya digodam apabila dimaklumkan oleh seorang teman pada pagi Sabtu lalu.

"Sebelum kejadian, saya ada meninggalkan komen di Instagram Janna meminta penggodam memulangkan semula akaun pelakon tersebut.

Klik untuk gambar besar

"Tak sangka pula saya menjadi mangsa seterusnya. Sejujurnya, saya bersedih dengan apa yang berlaku dan tidak menyangka akan menjadi mangsa dalam isu ini," kata Naib juara Mentor Milenia 2017.

Jejaka berasal daripada Kedah ini turut mengakui tidak dapat melelapkan mata memikirkan nasib akaunnya itu.

"Sampaikan nak lelapkan mata pun saya tak mampu kerana terfikirkan tentang laman tersebut. Besar harapan saya Instagram itu pulih seperti sedia kala dan dikembalikan semula kepada saya," tuturnya.

Dalam pada itu, Usop memaklumkan buat masa ini dia menggunakan Instagram kelab peminat iaitu 'Usop Kelia Fans Official' sebagai medium untuk berhubung dengan pengikut.

Ujarnya, akaun lain yang wujud di laman tersebut merupakan akaun palsu yang tiada kaitan dengan dirinya.

"Buat masa ini saya tidak wujudkan sebarang akaun baru dan hanya menggunakan akaun kelab peminat tersebut.

"Sebarang makluman mengenai perkembangan terkini saya akan di muat naik di akaun tersebut dan harapnya tiada yang tertipu dengan akaun palsu lain," jelasnya.

Bercakap mengenai karier seni, Usop memberitahu lagu runut bunyi nyanyiannya untuk filem 'Rempit Sampai Langit' berjudul 'Sampai Langit' kolaborasi bersama Ajak Shiro mendapat jumlah tontonan hampir sejuta di laman Youtube.

Selain itu, Usop atau nama sebenarnya Saiful Naim Muhd Noor, 20, dalam proses menyiapkan single terbaharu yang dijangka bakal dilancarkan awal tahun depan.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


WAJAH TERKINI FATHIA LATIFF DIPERSOAL

Nampaknya nama pelakon Fathia Latiff kembali menjadi bualan warganet, setelah sekian lama mendiamkan diri dan tiada khabar berita ataupun kontroversi yang terpalit padanya, selepas berkongsi satu foto yang dimuat naik di laman Instagram miliknya.

Ini kerana foto yang dimuat naik Fathia menerusi laman Instagram miliknya itu telah menarik perhatian apabila rata-rata pengguna laman sosial mengatakan wajah pelakon 'Ariana Rose' itu tidak sama seperti sebelum ini.

Melihat pada foto yang dimuat naik itu, pelakon berkenaan berpakaian serba biru dari turban yang dipakai serta bajunya. Kata mereka, hidung serta mata Fathia kelihatan sangat berbeza dari dahulu.

Klik untuk gambar besar

Biarpun ramai mempersoalkan wajah Fathia kelihatan berbeza, ada juga pengguna laman sosial yang berkata wajah dia kelihatan berbeza kerana disunting ataupun mengguna filter aplikasi dalam telefon.

Ada yang merasakan wajah Fathia mungkin disebabkan oleh solekan. Tidak kurang juga, ada yang mendakwa sekiranya pelakon itu menjalani sebarang prosedur pembedahan pada bahagian wajahnya.

Tahun lalu, perkongsian Fathia menjadi perhatian apabila memuat naik video memaparkan dirinya melakukan suntikan filler di wajah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MASUK HOSPITAL - AFIEQ SHAZWAN MOHON DOA

Menerusi laman Instagram, finalis program Big Stage, Afieq Shazwan telah memaklumkan dirinya telah dimasukkan ke hospital pada petang semalam selepas mengalami masalah kesihatan.

Dalam status tersebut, Afieq memohon maaf kepada semua pihak dan menjelaskan dia masih memerlukan rehat yang secukupnya diatas nasihat doktor.

"Salam, untuk pengetahuan semua Afieq dimasukkan ke Hospital jam 3 petang tadi atas masalah kesihatan yang tak dapat dielakkan.

Klik untuk gambar besar

"Afieq akan menjalani rawatan selama beberapa hari di hospital atas nasihat doktor. Afieq dalam keadaan stabil dan Afieq memohon maaf tidak dapat menjawab semua panggilan kerana doktor menasihatkan supaya Afieq berehat.

"Anda boleh menghubungi pihak FMC untuk perkara berkaitan jadual kerjaya Afieq. Afieq mohon doa kalian untuk kesejahteraan kesihatan Afieq. Afieq dahulukan ucapan terima kasih atas keprihatinan semua," tulisnya.

Rata-rata yang terkejut dengan gambar yang dikongsikan oleh Afieq mendoakan agar dia segera sembuh selepas mendapat rawatan di hospital.

www.myartis.com / Sumber: Astro Gempak & Instagram Afieq Shazwan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"AKU MAAFKAN YANG PERLEKEH KEHIDUPAN AKU" - REZA AMBIL UPAH PASANG SILING

Rata-rata mempertikaikan niat pelakon Reza Hasbi untuk meminta bantuan zakat kerana beranggapan dia seorang yang pemalas dan sekadar mahu bergantung harap kepada dunia hiburan selepas dirinya meluahkan tidak menerima tawaran berlakon sehingga menjejaskan pendapatannya untuk menyara keluarga menerima pelbagai reaksi netizen.

Enggan membiarkan netizen terus menghinanya tanpa mengetahui situasi sebenar, Reza atau nama sebenarnya Muhammad Ridzuah Habullah, 30, berkongsi mengenai pekerjaan sampingan yang dilakukan demi rezeki: "Aku tak malu dgn kehidupan aku seperti mereka perkatakan.. walaupon aku artis tapi aku sedar dimana aku dulunya.. Aku maafkan mereka yg memperlekehkan kehidupan aku.. Ni mase aku takde jop sebelom pose hari tu..

"Aku ambik upah buat siling rumah org.. nampak tak atas kepala aku tu.. itu la hasil tangan aku.. aku tak malu berpakaian seperti itu.. Aku tak malu badan aku bau ketiak.. aku cari rezeki utk anak isteri aku.. Jgn disbbkan perkataan aku rase mcm nk mintak zakat korg memaki hamun aku ikut sesuka hati.. aku maafkan dgn senang hati sbb ramai sangat yg nembantu dan mendoakan aku.. sayang korang semua 😘😘😘," jelasnya.

Klik untuk gambar besar

Reza sebelum ini pada Jumaat mendedahkan di berhadapan dengan situasi memeritkan apabila terpaksa meminta ihsan ibu baoa demi meneruskan kehidupan. Menurutnya, perkara itu terjadi disebabkan lebih dua bulan dia tidak menerima mana-mana tawaran berlakon.

Pelakon drama 'Dia Menantu Rahsia' ini juga ada meluahkan rasa kesal terhadap pihak produksi yang menguruskannya kerana menganggap menjadi punca dia tidak mendapat sebarang tawaran berlakon. Bagaimanapun, menurut penerbit Datuk A. Aida, dia menganggap pelakon itu tidak bersyukur dengan bantuan yang diberikan selama dua tahun ketika mengikat kontrak bersama syarikat produksinya.

www.myartis.com / Sumber & foto: mStar & Instagram Reza Hasbi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEMPENA HARI LAHIR IBU MENTUA - MAWAR RASHID HADIAHKAN GELANG EMAS

"First time hadiahkan gelang emas kat ibu. Birthday surprise to ibu my MIL @rsd.umi. Sweet kan kitorang pakai baju sama dari @hijabista.hub (PART1) Part 2 kat reels Mawar. Tgk tau," tulis pelakon dan usahawan, Mawar Rashid yang telah melakukan satu kejutan istimewa bersempena dengan ulang tahun kelahiran ibu mentuanya.

Menerusi perkongsian di laman media sosial Instagram miliknya, Mawar dilihat telah menghadiahkan seutas gelang dan sebentuk cincin emas kepada ibu mentuanya. Turut sama meraikan momen istimewa itu ialah suaminya, Raf Yaakob.

Menurut Mawar, ini merupakan kejutan paling istimewa kepada ibu mentuanya setelah empat tahu mendirikan rumah tangga bersama suaminya. Melihat di ruangan komen, rata-rata peminat memuji sikap murni Mawar bersama ibu mentuanya.

Untuk makluman, Mawar dan suaminya, Raf Yaakob mendirikan rumah tangga pada tanggal 9 November 2017. Pasangan ini dikurniakan seorang cahaya mata lelaki, Raden Muhammad Rafael, 2 tahun dan Raden Seri Rossabella Cinta, 4 bulan.

Klik untuk gambar besar

www.myartis.com / Sumber & foto: Media Hiburan & Instagram Mawar Rashid

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERUS 'ANGKAT KAKI' - PEMINAT KECIL HATI FATTAH MULA 'SOMBONG'

Baru-baru ini, ada peminat berkecil hati dengan pelakon dan penyanyi Fattah Amin yang didakwa kini sudah mula bersikap sombong kerana tidak mempedulikan sapaan peminat yang ingin bergambar dengannya.

Difahamkan, ketika itu peminat Fattah sedang menjamu selera di kafe milik pelakon 'Coffee Prince' versi Malaysia itu.

"Secara kebetulan, Fattah muncul di kafenya. Ketika itu, Fattah baru balik dari gimnasium berdekatan. Tentulah masing-masing teruja apabila melihat kelibat Fattah.

"Kalau boleh nak sangat bergambar sekeping dua dengan aktor pujaan ramai itu. Bagaimanapun, keterujaan masing-masing bagai direntap apabila Fattah tidak melayan sapaan mereka.

Klik untuk gambar besar

"Lebih membuatkan mereka kecil hati apabila Fattah difahamkan terus angkat kaki. Jika sibuk atau terburu-buru takkan seminit pun tidak boleh diluangkan waktu untuk peminat?

"Khabarnya, pandangan mereka terhadap Fattah sudah berubah. Mereka fikir Fattah sombong dan berlagak orangnya," kata Raja Mawar menerusi di Bipop Berita Harian.

Kita semua mengenai populariti suami kepada pelakon dan penyanyi Nur Fazura itu kini belum dapat ditandingi mana-mana artis.

Kata orang, beliau kini bagaikan goreng pisang panas dan menjadi kegilaan ramai. Namun, bila popular tentu akan ada gosip yang kurang enak didengar.

Sejauh mana kebenaran berita ini tidaklah kami ketahui kerana sebelum ini Fattah memang dipuji sebagai seorang selebriti yang sangat menghargai peminatnya.

Fikir positif, mungkin Fattah tidak perasan sapaan peminat tersebut. Apa-apa pun, kita nantikan penjelasan Fattah sendiri.

www.myartis.com / Sumber: Berita Harian & Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


RUPANYA SUDAH 17 TAHUN SUAMI HELIZA HELMI NI BELA JANGGUT..!!

Semua sedia maklum Heliza Helmi sudah selamat mendirikan rumah tangga bersama pilihan hatinya,  Dato' Sri Mahadi Badrul Zaman.

Namun imej janggut suami Heliza yang lurus itu ternyata telah mendapat pelbagai respon daripada warga maya.

Ada diantara netizen yang keliru apabila ingat janggutnya itu sebahagian daripada 'face mask'. Malah, siap ada yang kata janggut Mahadi itu 'rebonding'.

Dalam pada itu, ada juga netizen yang 'rimas' dengan penampilan Mahadi ini sehingga ada yang meminta usahawan itu agar memotong pendek janggut tersebut supaya tampak lebih kemas dan rapi.

Masih ramai juga yang mungkin tidak mengenali suami Heliza sehingga mengkritik imej tersebut dan turut mempersoal mengapa Heliza memilih Mahadi sebagai suami.

Klik untuk gambar besar

Selain kritikan, ada yang memuji beliau mengamalkan dan membudayakan sunnah Nabi Muhammad.

Terbaru, perkongsian daripada seorang pengguna TikTok @produk.muslim.bmf memaklumkan bahawa Mahadi telah menyimpan janggutnya itu sejak 17 tahun yang lalu ketika usianya 22 tahun.

Apa pun, siapa tahu mungkin janggut panjang Mahadi itu buat Heliza jatuh hati... Heh!

KLIK VIDEO DIBAWAH INI UNTUK TONTON

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DUIT BANTUAN SEBANYAK RM900 SEBULAN TIDAK MENCUKUPI - SAZALI P RAMLEE RAYU WANG ROYALTI DILANJUTKAN

"Selama ini saya hanya bergantung dengan duit bulanan daripada PZS dan JKM serta duit royalti daripada MACP yang diagihkan setiap tahun. Bagaimana saya nak teruskan hidup dengan duit bantuan sebanyak RM900 sebulan selepas ini.

"Sekarang ini harga barang semua sudah naik. Saya juga perlu uruskan pembayaran bil air dan elektrik rumah. Mujurlah rumah yang didiami sekarang ini adalah rumah pusaka arwah ibu mentua saya. Jadi tak perlulah saya nak fikir untuk bayar rumah sewa setiap bulan.

"Sebelum ini duit royalti yang saya terima, saya akan gunakan untuk kos rawatan di hospital saya dan isteri serta tujuan pengangkutan. Kalau tiada duit selepas ini saya hanya mampu berserah kepada Allah."

Demikian ujar anak Allahyarham Tan Sri P Ramlee, Sazali yang mendedahkan bantuan bulanan daripada Pusat Zakat Selangor (PZS) sebanyak RM400 dan Jabatan Kebajikan Masyarakat (JKM) RM500 yang diterima tidak mencukupi untuk menampung keperluan harian dan rawatan pada masa mendatang.

Justeru itu, Sazali merayu agar bayaran wang royalti bapanya daripada Badan Perlindungan Hak Cipta Muzik Berhad (MACP) yang bakal tamat tempoh tahun depan diteruskan untuk tempoh beberapa tahun lagi.

Menurut Sazali lagi, sekiranya mempunyai anak, sudah tentu dia tidak perlu bergantung dengan wang royalti bapanya, namun keadaan yang berlaku membuatkan dia terpaksa merayu kepada pihak bertanggungjawab untuk mempertimbangkan kontrak wang royalti bapanya.

Klik untuk gambar besar

"Kalau saya ada anak, sekurang-kurangnya mereka boleh tolong saya. Tak kisahlah gaji mereka berapa pun pasti mereka akan beri duit bulanan kepada kami. Sekarang ini nak minta tolong orang luar pun, saya tak sampai hati sebab ramai yang sedang menderita akibat tekanan hidup.

"Saya nak pinjam duit pun, tak mungkin peminjam itu yakin nak beri duit kepada saya kerana bimbang saya tak mampu membayarnya. Jadi sebagai waris P Ramlee, saya harap perkara ini diberi perhatian. Kalau anda hormat P Ramlee sebagai seorang Seniman, pasti kasihan terhadap anaknya," katanya.

Sebelum ini, Sazali meluahkan isi hatinya yang buntu apabila kontrak royalti karya bapanya yang diperoleh daripada MACP selama ini bakal tamat tahun depan.

Dalam pada itu, beberapa pihak termasuk persatuan hiburan dan artis memohon kerajaan mempertimbangkan supaya tempoh perlindungan hak cipta dinaikkan kepada 70 tahun berbanding 50 tahun ketika ini atau waris boleh menerima royalti selama-lamanya.

MACP pula bersedia untuk membincangkan dan memperhalusi isu berkenaan bersama kerajaan.

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA HARAP DIA SEMPAT DIBERI SATU LAGI PELUANG..." - ADIK SAJAT

Nama usahawan kosmetik, Sajat atau nama sebenarnya Muhammad Sajjad Kamaruz Zaman sejak beberapa hari lalu hangat diperkatakan selepas dia ditahan di Bangkok, Thailand.

Bagaimanapun, adik kepada usahawan itu, Nur Mustika Kamaruz Zaman berkata dia hanya mengetahui mengenai perkara itu melalui berita sahaja. Kata Mustika lagi, dia berharap abangnya itu diberikan satu peluang serta menyifatkan Sajat seorang anak yang baik.

Dalam pada itu, Mustika berkata kali terakhir dia bertemu Sajat adalah pada Februari lau sebelum dia menghilangkan diri. Mustika turut meminta orang ramai tidak menghukum abangnya itu sebaliknya beri dorongan untuk memperbetulkan kesilapan.

"Saya juga harap dia sempat diberi satu lagi peluang kerana sepanjang hidupnya, dia adalah seorang yang baik, anak yang patuh dan seorang yang taat. Saya minta masyarakat dan sesiapa juga yang mengikuti perkembangan Ajad untuk mendoakan kebaikan untuk dirinya seperti mana kami sekeluarga mendoakan semua.

"Memang ujian ini berat untuk saya dan keluarga, bagaimana perasaan kami ini hanya Allah SWT yang tahu. Saya tegur dia mengenai tindakannya yang menimbulkan kontroversi dan selepas itu saya tak tahu di mana. Apapun saya boleh katakan, sebagai manusia, Ajad seorang yang baik, bertanggungjawab dan sangat suka membantu orang.

"Saya sendiri pun tak mampu buat seperti mana dia. Sebab itu saya harap orang ramai tidak hanya menghukum atau melabel dia teruk dan sebagainya, sebaliknya beri dia dorongan dan semoga semua kesilapan sempat diperbetulkan," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - ANAK CHOT XOXO DIJEMPUT ILAHI

Takziah kami ucapkan kepada pelawak dan penyampai radio Chot (XOXO) dan isterinya atas kehilangan anak lelaki mereka, Muhd Sher Harraz yang meninggal dunia pada pukul 8.40 pagi tadi.

Pada Sabtu hari lalu, menerusi laman sosial Instagram (IG), Chot atau nama sebenranya Hazmeer Hassan memuatnaik posting mengenai keadaan Harraz yang semakin lemah dan perkongsian tersebut telah mengundang sebak para pengikutnya.

Menurut Chot, Harraz yang mengalami masalah injap jantung terbalik mula menunjukkan respon positif ketika berada di wad Hospital Besar Melaka empat hari lalu.

"Alhamdulillah, Harraz senyum hari ni…Oksigen dia dah stabil, dah ada tanda bernafas sendiri cuma dibantu sikit dengan oksigen daripada machine.

"Segala jarum di badan sudah dicabut yang tinggal hanya ubat untuk jantung saja. Allahuakhbar…Berkat doa keluarga, sahabat dan kalian Harraz sedikit demi sedikit tunjuk respon positif.

Klik untuk gambar besar

"Saya dan isteri hanya mampu sampai kan doa buat semua yang concern dengan keadaan Sher Harraz. Semoga segala urusan kita bersama dipermudahkan," tulisnya di IG pada Jumaat.

Bagaimanapun, Allah lebih menyayangi Sher Harraz dan jenazah anak syurga itu akan dikebumikan selepas solat Asar di tanah perkuburan Felcra Ramuan Cina, Lubok Cina Melaka.

"Dukacita nak maklum anakanda kami Muhd Sher Harraz telah meninggal dunia jam 8.40 pagi. Akan dikebumikan di Felcra Ramuan Cina, Lubok Cina Melaka. Sebelum / selepas Asar, sama-sama sedekahkan Al-Fatihah buat Harraz. Nyata Allah lebih sayang padanya," katanya di IG.

Berita sedih ini turut mengundang sebak di kalangan rakan-rakan pelawak lain yang mengucapkan takziah menerusi laman IG masing-masing.

www.myartis.com / Sumber: Astro Gempak & Instagram Chot Xoxo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA PENAMPILAN KETAT BABY SHIMA HINGGA NAMPAK BENTUK KENA TEGUR LAGI

Semua sedia mengetahui mengenai penyanyi dangdut, Baby Shima dimana dia sering terpalit dengan pelbagai kontroversi panas antaranya tariannya yang sering menimbulkan rasa kurang senang netizen.

Baru-baru ini, perkongsian video penyanyi itu sekali lagi menjadi perhatian ketika berada di sebuah studio terletak di Jakarta apabula tampil dengan pakaian mencolok mata.

Menerusi video itu, Baby Shima dilihat memakai t-shirt putih serta berseluar seperti legging krim seolah warna kulit sekaligus mengejutkan netizen.

Klik untuk gambar besar

"Ampun.... makasih banyak @nagaswaraofficial udah sambut shima pulang ♥♥🇮🇩🇮🇩🙏🏻 #babyshima #adanampakmummyhappy #byma," tulis Shima sebagai video tersebut.

Foto berkenaan turut mendapat pelbagai reaksi daripada netizen yang menegur penyanyi itu kerana berpakaian terlalu ketat serta meminta supaya tampil dengan pakaian lebih longgar.

Terdahulu, netizen merayu kepada Baby shima supaya terus menetap di Indonesia. Difahamkan, penyanyi itu berada di sana. bagi menyambung kembali kerja-kerja di sana selepas lebih dua tertangguh akibat pandemik.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JACLYN VICTOR TAK AMBIL HATI USIKAN NABIL, RASA KELAKAR - BUSANA 'PUNGGUNG' DIINSPIRASIKAN ALA-ALA GAYA VICTORIAN

"Pereka fesyen sebenarnya nak buat sesuatu yang elegant ala-ala Victorian punya stail dulu-dulu. Tapi tak tahulah, mungkin daripada bahagian belakang ia nampak lain macam.

"Tapi saya okay, bukan niat nak melawak tapi bila dengan Nabil saya rasa ia agak kelakar," demikianlah ujar penyanyi Jaclyn Victor yang menjelaskan dia tidak kisah pakaian 'punggung'nya  itu menjadi bahan usikan pengacara Gegar Vaganza, Nabil Ahmad memandangkan dia sendiri merasakan ia menghiburkan.

Jaclyn yang sekali lagi mendapat tempat pertama dengan markah 85 peratus daripada juri profesional itu memberitahu pakaian yang dipakai berinspirasikan gaya elegant victorian namun mengakui bahagian belakang gaun labuh itu pelik pada bahagian belakangnya.

Sebelum ini, penampilan Jaclyn di minggu kelapan GV9 itu menjadi perdebatan hangat dalam kalangan pengguna laman sosial yang menyifatkan busana dipakainya serba tidak kena. Pakaian tersebut kelihatan pelik memandangkan ia mempunyai bonjolan di bahagian belakang busana berwarna ungu itu.

Klik untuk gambar besar

Tidak hanya itu, ketika berada di pentas, gaya Jaclyn turut menjadi bahan jenaka Nabil yang mengundang hilai tawa dalam kalangan penonton di Auditorium Majlis Bandaraya Shah Alam (MBSA) pada malam Ahad.

Pun begitu, penampilan Jaclyn mendapat kritikan hebat pengguna laman sosial yang kurang senang dengan bahagian belakang baju tersebut meskipun mendapat pujian tentang persembahan memukau ketika menyampaikan lagu 'Lelaki Ini' nyanyian asal Anuar Zain.

"Baju Jac kenapa? Jangan pusinglah, nampak lain macam."

"Ya Allah baju Jac ini sangat meresahkan ya, besar punggungnya. Siapa buat baju dia ni?"

"Baju Jac cantik tapi terganggu dengan bahagian belakang macam Kim Kardashian letak belon," antara komen-komen netizen.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAKZIAH - BAPA ZARINA AF2 KEMBALI KE RAHMATULLAH

Menerusi laman Instagram bekas pelajar Akademi Fantasia musim 2 iaitu Zarina Zainoordin memaklumkan bahawa bapanya telah meninggal dunia pada jam 12.47 tengah hari semalam.

Berita sedih itu turut dikongsikan oleh penyanyi Salwa Abd Rahman yang merupakan ibu saudara Zarina dan adik kepada bapa Zarina.

Al-Fatihah

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


CINTA BERTAUT KEMBALI - ERWIN & JULIA MAHU BAIKI DIRI & IKUT ARUS

Mengulas dakwaan dia dan bekas kekasih pelakon Erwin Dawson, 29, kembali menjalinkan hubungan cinta seperti diperkatakan ramai ketika ini, aktres meningkat naik, Julia Farhana Marin, 26, ketika ditemui mengesahkan dakwaan tersebut adalah benar.

"Memang kami sudah kembali bercinta tapi saya tidak mahu komen lebih-lebih kerana tidak tahu apa yang berlaku pada masa depan. Buat masa ini, kami mahu perbaiki diri masing-masing dan hanya mengikut arus saja," katanya.

Menurut pelakon drama bersiri 'Salon' di NTV7 itu, dia juga meminta semua pihak mendoakan yang terbaik dalam hubungan mereka. Mengulas perancangan berkahwin pula, kata Julia, ia masih belum diputuskan lagi.

"Kali ini, bukan saya yang bagi peluang sekali lagi pada Erwin atau sebaliknya tetapi lebih kepada saling menyokong antara satu sama lain. Ibu saya juga merestui hubungan cinta kami yang kembali terjalin ini. Saya juga mahu pihak media dan peminat lebih fokus pada perkembangan karier seni berbanding kisah cinta kami.

Klik untuk gambar besar

"Kami mahu mengutamakan perkara lain yang lebih penting terlebih dulu. Erwin juga merancang untuk menunaikan ibadat umrah di Tanah Suci Makkah bersama ibunya pada September nanti," ujarnya.

Ditanya kemunculannya tampil sedondon bersama Erwin pada malam Anugerah Festival Drama Kuala Lumpur 2019 (DFKL 2019) pula, kata Julia ia tidak dirancang dan secara kebetulan saja.

Dalam laporan terdahulu, Julia membuat kenyataan hubungannya dengan Erwin sudah putus kerana tiada persefahaman lagi sejak Disember tahun lalu. Julia juga memberitahu belum bersedia untuk berumah tangga dan mahu memberi fokus pada karier seni.

www.myartis.com / Sumber & foto: Harian Metro, Instagram Erwin Dawson & Julia Farhana

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TATOO MERAH GANTI GINJU DI BIBIR MANOHARA

Masihkah anda ingat dengan bekas isteri kerabat Kelantan, iaitu Manohara Odelia Pinot? Bukan apa, makin lama nampaknya Manohara makin 'tersasar bebasnya' apabila membuat pelbagai benda mengarut.

Terbaru, dia dikatakan mengambil langkah membuat tatu merah pada bibirnya agar dia sentiasa kelihatan merah, tanpa perlu menggunakan solekan. Heh.

Manohara membuat keputusan demikian selepas merasakan dia sukar memperuntukkan masa untuk menyolekkan wajahnya setiap kali keluar rumah. Kira terlalu sibuk sangat la tu!

"Saya seorang yang tidak boleh keluar rumah tanpa sebarang solekan di wajah. Kesibukan saya sebagai pelajar jurusan fesyen dan pelakon membuatkan saya tidak ada masa untuk meletakkan gincu pada setiap masa.

"Jadi rasanya, melakukan tatu adalah jalan penyelesaian yang paling mudah di mana saya tidak perlu berfikir untuk memakai gincu setiap masa.

"Pada mulanya saya agak takut untuk berbuat demikian, namun selepas bertatu, rasa sakit yang dialami tidaklah seteruk yang disangka," ujarnya dipetik melalui Kapanlagi.


PELUK CIUM ADIK IPAR - NETIZEN KRITIK AKSI SELAMBA UQASHA

Semua mengetahui mengenai pelakon Nelydia Senrose yang sudah mendirikan rumah tangga dengan pilihan hatinya, Hafez Halimi pada April lalu. Tidak dinafikan hubungan Hafeez dan keluarga isterinya begitu akrab dan mesra sekali.

Bagaimanapun, kecoh di media sosial apabila viral video kakak kepada Nelydia yang juga pelakon, Uqasha Senrose dengan selamba berpelukan mesra dan mencium pipi adik iparnya itu. Rata-rata netizen mengkritik kelakuan Uqasha itu yang dianggap tidak menjaga batas pergaulan dengan ipar-duai, bukan mahram.

Malah, riak wajah Nelydia juga seakan-akan tidak selesa dengan tindakan kakaknya itu. Mungkin sudah terbiasa sebegitu dan tiada niat lain disebaliknya. Tak apa lah, harapnya selepas ini Uqasha boleh memperbaiki diri dan tindak-tanduknya agar tidak menimbulkan fitnah.

Klik untuk gambar besar

www.myartis.com / Sumber & foto: CARI Forum & Instagram Uqasha Senrose

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


WAW...! BARU USIA 12 TAHUN, ALYSSA DAH DAPAT BELI TOYOTA VELLFIRE RM250,000

Tuah ayam nampak di kaki, tuah manusia tak siapa yang tahu!

Demikianlah halnya dengan penyanyai dan pelakon cilik, Aryanna Alyssa Dezek yang memuat naik video lagu 'cover' di YouTube sejak berusia empat tahun. Dia kini berjaya membeli kereta idamannya, Toyota Vellfire yang dianggarkan bernilai RM250,000.

"Tak sangka juga budak yang baru berusia 12 tahun macam saya, sudah berjaya membeli sebuah kereta hasil duit yang diperoleh daripada saluran YouTube.

"Saya sangat gembira apabila dapat membeli kereta idaman ini sekali gus boleh digunakan untuk tujuan kerja dan berkongsi kesenangan dengan keluarga. Lagipun, saya ingin menghargai diri selepas bekerja keras.

"Saya ingin mengucapkan ribuan terima kasih kepada peminat yang bukan saja berada di Malaysia tetapi di Indonesia, Singapura, Brunei dan Filipina. Tanpa sokongan anda tak mungkin YouTube saya berjaya sampai ke tahap ini dan memiliki lebih 3 juta langganan. YouTube juga membantu menghubungkan saya dengan peminat di beberapa negara Asia.

"Malah single terbaharu saya berjudul Lagu Untuk Kamu sudah berjaya ditonton sebanyak 56 juta selain ada video-video lain yang berjaya mendapat jutaan tontonan," ujarnya dipetik sebagai berkata.

"Saya harap kejayaan ini dapat memberi inspirasi kepada semua kanak-kanak. Bayangkan di usia 12 tahun ini, saya boleh beli kereta sendiri.

Klik untuk gambar besar

"Apa yang dimiliki ini bukan nak menunjuk, tapi saya ingin beritahu kepada semua orang bahawa kita mampu mencapai apa yang diinginkan. Cuma perlu berusaha untuk mencapainya.

"Setiap orang boleh cuba dan lhasilkan video yang berfaedah dan kreatif. Buatlah video yang boleh menarik perhatian penonton," tambahnya.

Untuk makluman, Alyssa adalah selebriti pertama yang menduduki carta paling tinggi dilanggan di YouTube Malaysia berbanding selebriti solo lain.

Tahniah dik!

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DEWI REMAJA 2019 'DIKURUNG' 54 HARI, ELAK KONTROVERSI BERULANG

Sebelum ini, hangat diperkatakan dan turut menjejaskan imej pertandingan Dewi Remaja sehingga teruk dikecam oleh netizen selepas kontroversi berhubung penyebaran video pesta arak yang membabitkan sebilangan peserta Dewi Remaja 2018/2019.

Tidak mahu perkara yang sama berulang lagi,  Editor Pengurusan Remaja, Fiezreen Ahmad memaklumkan peraturan bagi Dewi Remaja kali ini diperketatkan lagi, dimana 12 peserta Dewi Remaja 2018 akan 'dikurung' di sebuah rumah khas dan setiap muat naik dan perkembangan media sosial mereka dipantau.

"Dewi remaja kali ini menyaksikan kesemua peserta akan dikuarantin sepanjang 54 hari berterusan di sebuah rumah khas. Mereka juga akan dipantau dalam menguruskan media sosial bagi mengelakkan peristiwa lama berulang," katanya.

Klik untuk gambar besar

Senarai 12 peserta Dewi Remaja 2019 sudah diumumkan iaitu, Andrianna Fernandez, Shaza Nuriman, Nynaa Harizal, Sharlina Gilbert, Nina Amin, Syamira Izzati, Adriana Ghaafar dan Aishah Aznan. Turut bertanding, Shatirah Amanda, Saidah Syahirah, Myra Natasya dan Syaza Azra.

Bekas juara Dewi Remaja 2005/2006 dan pelakon, Scha Al Yahya dilantik sebagai juri tetap bersama pengarah dan penyanyi Yusry Abdul Halim. Model dan selebriti popular Amelia Henderson pula dipilih sebagai hos program.

Terdahulu, Dewi Remaja 2018/2019 mencetuskan kontroversi apabila gelaran juara Haneesya Hanee ditarik balik susulan kontroversi berhibur di kelab malam dan meminum arak. Tiada sesiapa ditabalkan sebagai Dewi Remaja bagi edisi 2018/2019.  Tempat kedua  milik Tia Sarah dan Sherin Amiri di tempat ketiga.

www.myartis.com / Sumber & foto: mStar, Instagram Majalah Remaja

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELEPAS SUAMI - WAWA ZAINAL PULA POSITIF C0V1D, MOHON DOA

"Selepas bertahun bertahan.... Selalu jadi kontak rapat, akhirnya saya pula positif C0V1D. Doakan. Hari kedua C0V1D masih demam dan pening kepala. Semalam sakit urat yang teruk sampai tak boleh bangun.

"Alhamdulillah hari ini beransur pulih," jelas pelakon Wawa Zainal, 31, yang akhirnya 'tumpas' apabila disahkan positif virus C0V1D, semalam.

Wawa berkata, sebelum ini dia kerap menjadi kontak rapat, namun kali ini gilirannya pula dijangkiti C0V1D.

Terdahulu, suami Wawa yang juga pelakon Aeril Zafrel, 33, pernah dijangkiti C0V1D sebanyak dua kali iaitu pada Januari dan Ogos tahun lalu.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KAMI MOHON MAAF - ARIEL & WAWA

"Saya memohon maaf kerana merahsiakan perkara ini. Pada perancangan asal, kami ingin mengumumkan status perhubungan ini dua tahun lagi iaitu selepas Wawa menamatkan kontraknya dengan Metrowealth International Group (MIG) pada tahun 2015," begitulah alasan Ariel Zafrel, 25, dan Wawa Zainal, 22, berhubung kahwin rahsianya.

Mereka memohon maaf kerana mengambil langkah menipu peminat dan pihak media mengenai status hubungan mereka yang sebenarnya sudah sekian lama menjadi suami isteri.

Gambar pernikahan Ariel & Wawa - Klik untuk imej besar..

"Kami amat menyesal kerana tidak mendedahkan berita berkenaan lebih awal sehingga rahsia berkenaan menjadi bocor," ujar Ariel dipetik sebagai berkata.

Tambah pelakon itu, dia menghormati permintaan Wawa untuk merahsiakan perkara ini kerana takut dimarahi pihak pengurusan. Tetapi tidak sangka pula perkahwinan mereka dilaporkan lebih awal.

Ariel berkata demikian dalam satu majlis yang diadakan di restoran Western 114, Neo Damansara, Petaling Jaya semalam. Mereka berdua ditemani bapa Wawa iaitu Zainal Abidin Sulong, pengurus Aeril, Shahriman Wahab dan peguam, Zulhasmi Zakaria.

Apa yang membuat Ariel sedih ialah apabila anaknya dianggap sebagai anak tidak sah taraf gara-gara menyembunyikan perkahwinan itu.

Antara alasan mereka menyembunyikan status pernikahan itu adalah kerana peraturan MIG yang melarang artis naungan syarikat itu untuk bercinta. Ini kerana, Aeril sebelum ini pernah menjadi artis MIG tetapi mengambil keputusan untuk keluar sebelum tamat kontrak kerana ingin mendalami ilmu agama Islam dan berdikari.

Terdahulu, Aeril mendedahkan mereka telah bernikah sebanyak dua kali iaitu pada 25 Februari 2012 dan 4 Februari lalu di Taman Datuk Harun, Petaling Jaya, Selangor.

Pernikahan kali pertama dibuat tanpa didaftarkan dengan pejabat agama tetapi terpaksa melangsungkan akad nikah kali kedua untuk menghormati permintaan keluarga perempuan sebelum ia didaftarkan secara rasmi. Hasil perkahwinan itu mereka telah mendapat anak yang lahir pada 24 Ogos lalu dan diberi nama Ahmad Fakharuddin Attar.

WAWANCARA DENGAN ARIEL DAN WAWA

ARIEL: Saya kenal Wawa pada tahun 2010 ketika sama-sama membintangi filem Klik pada 2010 dan selepas itu kami mula bercinta tetapi dihalang oleh pihak pengurusan MIG. Dan kerana itu apabila pihak media dapat menghidu perhubungan ini kami tidak mengaku bercinta.

Kemudian pada tahun 2011 banyak hal berlaku termasuklah saya menerima penyakit keturunan dan selepas itu barulah saya mendekatkan diri kepada Tuhan. Selepas itu pada 2012 saya terus berjumpa bapa Wawa meluahkan hasrat untuk menikahi Wawa. pada masa sama saya tahu kami tak boleh kahwin sebab akan dimarahi pihak pengurusan. Ye lah sedangkan kami tidak boleh bercinta, apalagi berkahwin.

Maka saya membuatkan keputusan untuk menghalalkan perhubungan ini dengan menikahi Wawa pada 25 Februari 2012 di rumah pengurus saya, Shahriman, mengikut syariat Islam, bukan undang-undang negara. Jadi, status anak saya yang dihebohkan selama ini sudah terjawab.

MEDIA: Mengenai penyakit misteri yang dialami Wawa sehingga terpaksa pulang ke kampung di Lahat Datu, Sabah seperti yang dikatakan itu bohonglah?

WAWA: Tidak! Penyakit misteri itu memang betul. Demi Allah, saya dan adik beradik terkena sihir pada awal tahun ini. Jika ada yang menuduh kononnya saya cuba menutup rahsia perkahwinan dengan penyakit misteri, itu tidak benar. Bagaimanapun Alhamdulillah saya sudah kembali pulih.

MEDIA: Tentang anak pula, apa komen kalian?

AERIL: Setiap pasangan pasti akan diberikan anak. Begitu juga dengan kami. Selepas mendapat tahu Wawa mengandung, saya memutuskan untuk menikah sekali lagi pada 4 Februari 2013 di Masjid Jumhuriah, Taman Dato' Harun, Petaling Jaya dan kali ini mengikut undang-undang pula kerana risau anak kami nanti tidak boleh berbinkan nama saya. Dan Alhamdulillah anak kami lahir pada 24 Ogos lalu dan butirannya sama seperti berita yang dilaporkan.

MEDIA: Kenapa nikah dua kali?

AERIL: Sebelum ini kami nikah kerana mahu menghalalkan hubungan. Bukankah kita perlu mendahulukan agama? Kerana jika diikutkan syariat, kami sah sebagai suami isteri.

MEDIA: Kiranya kalian melanggar undang-undang pada mulanya?

AERIL: Kami mahu menghalalkan hubungan sahaja dan mengikut syariat. Cuma tidak didaftarkan sahaja.

MEDIA: Kenapa ambil masa setahun, kemudian baru nak daftar?

AERIL: Kerana Wawa sudah mengandung dan saya perlu memikirkan masa depan anak saya.

MEDIA: Kenapa tipu apabila wartawan tanya tentang perhubungan kalian?

AERIL: Saya nafikan perkara ini kerana hormat permintaan Wawa. Dia takut dimarahi MIG. Sebab itu kami terpaksa rahsiakan. Lagi pun memang kami ada rancang untuk memberitahu hubungan ini selepas tamatnya kontrak Wawa dengan MIG pada 2015. Tetapi ia dibongkar terlebih dahulu oleh pihak media. Sekarang ini saya rasa seperti dalam peperangan ketika menghadapi situasi ini.

WAWA: Macam ini, kami meminta maaf kepada semua kerana penafian ini. Apa yang dilakukan semuanya bersebab.

MEDIA: Kenapa nak takut dengan David Teo (Ketua Pegawai Eksekutif MIG) pula?

WAWA: Kamu semua tidak tahu bagaimana cara pengurusan MIG. Memang saya takut dimarahi David. Mereka pernah kuarantin saya selama sebulan semata-mata mahu menghalang saya berjumpa dengan Aeril. Dan bukan senang untuk saya keluar daripada MIG.

MEDIA: Jadi kontrak sekarang macam mana?

WAWA: Saya masih mahu meneruskan karier lakonan, tetapi tentang kontrak saya tak pasti.

MEDIA: Sebelum ini Wawa kata kena sihir dan pada masa sama Wawa mengandung. Macam mana pula ceritanya itu?

WAWA: Saya terkena sihir ketika bulan Mac (2013) dan masa itu memang sedang mengandung. Alhamdulillah penyakit saya itu sudah sembuh sebelum melahirkan anak lagi.

MEDIA: Menyesal kerana tidak mendedahkan perkara ini lebih awal?

AERIL: Ya saya menyesal kerana tidak mendedahkan status perhubungan ini lebih awal dan pada masa sama tertanya-tanya apakah tujuan wartawan itu mendedahkan hal kami? Mengaku atau tidak, itu hak kami untuk memberitahu.

Saya sedih apabila banyak tohmahan dilemparkan kononnya anak saya tidak sah taraf. Apabila tengok anak sedang tidur, saya menangis sedih kerana anak itu dianggap anak haram. Saya tak kisah diri ini dihina, tetapi disebabkan pihak itu mendedahkan anak saya tanpa kebenaran, buatkan saya sedih.

WAWANCARA DENGAN DAVID TEO
DAVID NAFI HALANG CINTA

Sementara David Teo yang dihubungi media pula menafikan dakwaan pihaknya tidak memberi kelonggaran kepada artis naungan mereka berkahwin.

Katanya, walaupun dalam kontrak menjelaskan seseorang artis di bawah jagaan MIG dilarang bercinta, tetapi mereka tetap memberi kelonggaran sekiranya artis tersebut mengesahkan status masing-masing.

MEDIA: Adakah benar David menghalang cinta Aeril dan Wawa?

DAVID: Saya menafikan sekeras-kerasnya. Memang dalam kontrak kami tidak membenarkan artis bercinta. Tetapi mereka boleh membuat pengesahan kepada pihak pengurusan sekiranya mereka sudah berkahwin.

Kami membuat perkara ini bagi menjaga maruah artis itu dan untuk mengelak perkara yang tidak diingini seperti ditangkap khalwat selain menjaga nama baik syarikat, itu sahaja. Cuba lihat artis-artis sebelum ini seperti Lisa Surihani, Farid Kamil dan terbaharu, Diana Amir, mereka semua membuat pengesahan dengan pihak syarikat mengenai status diri masing-masing.

MEDIA: Adakah benar MIG sendiri pernah mengkuarantin Wawa?

DAVID: Tidak mungkin! Itu tuduhan mengarut. Jika benar di kuarantin, macam mana Wawa boleh menyelinap keluar daripada kediaman yang pihak MIG sediakan untuk berjumpa dengan Aeril? Dan jika di kuarantin, maka mereka tidak mungkin boleh ada anak, bukan?

MEDIA: Dalam situasi sekarang ini, adakah David masih menerima Wawa sebagai artis MIG?

DAVID: Setakat ini dia tidak melanggar kontrak. Cuma dia tidak membuat pengesahan mengenai statusnya sebagai isteri dan ibu. Ya, saya masih menerimanya kerana kejelitaannya yang dilihat boleh pergi jauh dalam industri seni tempatan.

Sumber: MStar


HAMIL USIA LANJUT - DIDIE ALIAS KONGSI TIP DENGAN CHE TA

Nasihat dan tip hamil dari hati ke hati!

Itulah yang dilakukan oleh Didie Alias terhadap Rozita Che Wan disebabkan usia mereka kini sudah melepasi 40 tahun. Bukan mahu memandai-mandai, tetapi Rozita atau lebih mesra dengan sapaan Che Ta yang meminta pendapat Didie mengenai kehamilan diusia emas.

Artikel terdahulu:

ANAK DIDIE ALIAS TERKEJUT, MENANGIS 'DAPAT' ADIK

"Che Ta adalah antara rakan artis yang teruja dengan berita kehamilan saya kerana dia juga ingin hamil selepas berkahwin dengan Zain Saidin.

Klik gambar untuk size besar

"Jadi pelbagai perkara yang dia bertanya kepada saya memandangkan usia kami yang hampir sama," kata Didie yang kini berusia 41 tahun, sama dengan usia Che Ta yang lahir pada 9 Mac 1973.

Antara tip dikongsinya dengan Che Ta ialah berkisar tentang kesihatan dan kebaikan mengamalkan makanan tambahan dalam membantu mereka hamil.

Tip hamil untuk Che Ta

Tambah pelawak, pelakon dan pengacara itu, dia turut menjelaskan kepada Rozita mengenai kepentingan untuk mengetahui risiko yang dihadapi wanita mengandung pada usia lewat.

Sebagai maklumat, antara risikonya ialah mendapat anak 'Sindrom Down' di mana ia bernisbah 1/60.

"Saya sendiri sedang mengharungi kehamilan pada usia sebegini dan sedikit sebanyak dapat saya kongsi dengannya walaupun tidak banyak," ujarnya sebagai berkata.

Untuk makluman, Didie sekarang sedang hamil empat bulan hasil perkongsian hidup dengan suaminya, Norisham Ismail yang dikahwininya pada tahun 2009. Sebelum ini dia pernah berkahwin dengan aktor, Ridzuan Hashim dan mempunyai lima anak.

Terdahulu, menurut Didie, suaminya adalah insan paling prihatin dan sentiasa menjaganya. Selain itu, anak saudara dan sahabat baiknya juga turut ringan tulang membantu menguruskan hal-hal pengurusan lain.

"Duduk tidak buat apa-apa pun bosan juga jadi saya sentiasa sibukkan diri dengan pelbagai perkara dan merancang untuk membuka rangkaian pakaian wanita mengandung," katanya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


AKSI & RAGAM CICO

tak habis-habis posing ngan air berbuih..!!(\__/)(='.'=)(")_(")myartis 2008


ENGGAN GANGGU 'CINTA' UQASHA - HEFNY ELAK BERHUBUNG

Sejak hubungan itu berakhir lapan bulan lalu, pelakon Hefny Sahad memberitahu dia tidak berkomunikasi dengan bekas kekasihnya aktres Uqasha Senrose.

Hefny berkata, perkara itu adalah jalan terbaik untuk tidak menganggu hubungan terbaharu wanita itu dengan kekasih Ben Amir.

"Hubungan saya dengan ahli keluarga dan adik-adik dia (Uqasha) masih baik dan kami sering bertanya khabar cuma dengan dia sahaja saya elakkan.

"Setakat ini kami tidak pernah berhubung langsung dan itu yang terbaik kerana saya pun tak mahu menganggu hubungan baharu dia," ujarnya.

Tambah Hefny, dia sudah lama meneruskan kehidupan dan turut mendoakan kebaikan hubungan Uqasha dengan Ben Amir yang kini melakar cinta.

Klik untuk gambar besar

Bagaimanapun, Hefny berkata, dia masih boleh bertindak profesional jika digandingkan berlakon bersama wanita itu.

"Saya sudah lama move on dan lepas saya menunaikan umrah Februari lalu, jiwa saya lebih tenang. Saya doakan hubungan dia dengan teman baharu berjalan lancar," katanya.

Hefny menjalinkan hubungan cinta dengan Uqasha pada awal tahun ini dan dilaporkan putus sekitar April lalu.

Sebelum itu Uqasha pernah terpalit gosip bersama aktor Nabil Ahmad, putus tunang dengan Pekin Ibrahim kemudian berkawan dengan Syafiq Kyle, Hefny Sahad dan terbaharu Ben Amir.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"CINCIN ITU SEKADAR HADIAH" - NELYDIA NAFI DIRISIK, TUNANG

Foto cincin di jari manis yang dimuatnaik oleh pelakon Nelydia Senrose baru-baru ini menerusi laman Twitter telah menjadi bualan hangat, sekaligus mencetuskan andaian dirinya sudah dilamar jejaka yang dikenalinya tidak sampai setahun.

Enggan disalah ertikan, Nelydia telah tampil menafikan bahawa dirinya sudah dirisik atau bertunang dengan jejaka yang berasal dari pantai timur itu.

Pelakon berusia 23 tahun ini mengakui cincin tersebut adalah pemberian daripada kekasihnya yang dikenali sebagai Hafiz.

"Saya akui cincin yang dimuatnaik baru-baru ini adalah pemberian istimewa daripada Hafiz. Namun pemberian cincin itu bukan bererti saya sudah bertunang ataupun telah dirisik oleh keluarganya.

Klik untuk gambar besar

"Cincin itu sekadar hadiah kepada diri saya yang diberikan oleh Hafiz. Hubungan kami masih diperingkat awal serta dalam fasa berkenalan dan saya berharap agar akan ada pengakhiran yang baik untuk hubungan ini.

"Saya harap agar semua doakan yang baik-baik untuk hubungan ini kerana saya bukan seorang yang main-main dalam sebuah hubungan," katanya.

Ditanya mengenai statusnya, adik kepada pelakon Uqasha Senrose itu menegaskan yang dirinya masih solo.

"Saya bukan tunangan sesiapa. Selagi belum berkahwin, saya masih hak milik ibu bapa," jelasnya ketika ditemui pada pertunjukan fesyen koleksi raya Impian By Nelydia untuk Starvilion Lebaran 2018.

Mengenai status Hafiz yang dikatakan jutawan, Nelydia tidak mempunyai jawapan pasti. Pelakon Setia Hujung Nyawa itu bagaimanapun, mengakui dia sudah bersedia meninggalkan zaman gadisnya.

"Secara peribadi, saya sudah bersedia melangkah ke gerbang perkahwinan. Seperti orang lain, saya juga mendoakan pengakhiran yang baik sekiranya menjalin hubungan cinta," tuturnya.

www.myartis.com / Sumber: Astro Gempak & Berita harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ISU HINA RASULLULLAH - ZIZAN MINTA MAAF

"Saya faham, apa yang salah... salah jugak. Tapi pasal hina Islam memang jauh dari otak fikiran saya la.. takde lagsung terniat. Ini adalah Agama dan Rasul saya.. Maaf sekiranya saya silap," demikian tulis Zizan dalam Twitternya berhubung kontroversi yang mendakwa dia menghina Rasullullah di dalam satu adegan filem Hantu Bonceng.

Dalam kenyataan laman blog Milo Suam, Zizan dikatakan dengan sengaja jelas menghina Rasulullah apabila dalam satu babak yang dilakonkannya menyebut "Ashaduanna Muhammadar Syaitan" yang membawa maksud "Aku naik saksi bahawa Muhammad itu Syaitan"

Tambah blog tersebut, Sama ada terlepas pandang, tidak faham, atau sengaja cetuskan kontroversi untuk melariskan filem tidak dapat dipastikan. Apa yang jelas, kita bimbang jika ia menjadi ikutan anak-anak muda.

Bagaimanapun, dalam hal ini Zizan sebenarnya tidak boleh dipersalahkan 100 peratus kerana pihak penyuntingan seharusnya lebih peka bagi memastikan adegan itu tidak terlepas. Selain itu, pihak penapis filem juga harus memainkan peranan penting dan bukan sekadar melepas batuk di tangga.

Bak kata pepatah, jangan dah terantuk baru nak terngadah..!!

Adegan yang didakwa hina Rasullulah - sumber Milo Suam


FAZURA KONGSI FOTO KEADAAN TERKINI TANGAN: "INSYA-ALLAH TAK LAMA LAGI SEMBUH NI..."

Menerusi satu muatnaik di akaun Twitter, pelakon Nur Fazura atau nama penuhnya Nur Fazura Sharifuddin telah berkongsi sekeping foto keadaan terkini tangannya yang cedera akibat terkena minyak panas ketika memasak, baru-baru ini.

"Bagi yang penuh kasih-sayang serta prihatin tanya pasal keadaan tangan Faz, ni gambar terkini. Slowly recovering. Insya-Allah tak lama lagi sembuh ni. Mudah-mudahan.. Amin! Terima kasih sebab selalu tanya khabar dan doakan Faz," tulisnya.

Melihat di ruangan komen, rata-rata peminat mendoakan agar isteri kepada pelakon Fattah Amin itu cepat sembuh dan kembali pulih seperti sedia kala.

Klik untuk gambar besar

www.myartis.com / Sumber & foto: Media Hiburan & Twitter / Instagram Nur Fazura

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AIR MATA ZIANA JATUH - PEMINAT SAMBUNG NYANYI 'PUNCAK KASIH'

Semalam di Malam Anugerah Mood Republik di Hotel JW Marriot, suasana menjadi pilu apabila penyanyi Ziana Zain tidak mampu mengawal kesedihan sehingga menitiskan air mata ketika menyanyikan lagu popularnya, 'Puncak Kasih'.

Semua mengetahui mengenai suami Ziana iaitu Armin Zaharin Ahmad Zambri, 53, yang ditahan atas dakwaan memukul anak lelakinya pada jam 4 pagi, dan laporan itu dibuat sendiri oleh Ziana.

Bagaimanapun, suami Ziana atau nama penuhnya Siti Roziana Zain, 50, mengaku tidak bersalah dan telah diikat jamin oleh adiknya sebanyak RM5,000.

Penonton memberi kata-kata semangat ketika Ziana tidak mampu meneruskan nyanyian dan membiarkan muzik dimainkan walau cuba dinyanyikan tetamu.

"Saya kuat dan terima kasih atas sokongan semua. Bukan senang menjadi seorang public figure. Walau apa pun berlaku hidup perlu diteruskan," katanya.

Klik untuk gambar besar

Pelakon filem 'Sembilu' itu kemudian terus meninggalkan majlis sejurus selesai persembahan, mungkin mengelak bertemu media.

Terdahulu, baru-baru ini suami Ziana ditahan atas dakwaan memukul anak lelakinya pada jam 4 pagi, dan laporan itu dibuat Ziana sendiri. Bagaimanapun suaminya mengaku tidak bersalah dan telah diikat jamin oleh adiknya.

Namun sehingga kini status dan masalah sebenar rumah tangga penyanyi itu masih menjadi tanda tanya, dan Ziana juga masih mengunci mulut andai terdapatnya kemelut dalam rumah tangganya kini.

Semoga Ziana tabah menghadapi apa jua dugaan yang dihadapinya sekarang dan diharapkan ianya dapat diselaikan dengan baik.

ATAU KLIK LINK INI UNTUK TONTON VIDEO

www.myartis.com / Sumber: MMO - Youtube: Jebart Media

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ISU BUNGA - NETIZEN 'BERTEKAK' DENGAN KEKASIH, ATIKAH BERI AMARAN: "BERHENTI SERANG BF SAYA..."

Bila menerima hadiah sejambak bunga daripada kekasih hati, hati wanita mana yang tidak gembira. Begitu juga dengan pelakon Atikah Suhaime yang berkongsi momen tersebut menerusi satu posting yang dimuat naik di Instagram miliknya.

Bagaimanapun, perkongsian tersebut kemudian menjadi 'panas' apabila terdapat individu yang tampil mengkritik tindakannya yang seolah-olah tidak senang dengan Atikah yang dilabel seperti menunjuk-nunjuk: "Ini pun nak menunjuk ke? Hmmm, jangan nanti batal kahwin lagu sudahlah," tulis individu tersebut.

Namun, apa yang mencuri tumpuan, teman lelakinya, usahawan Datuk Lokman Teh kemudian dilihat cuba mempertahankan Atikah apabila menempelak individu berkenaan: "Kesian lah awak. Kenapa ni sedih ke? Nak bunga jugak? Saya boleh hantar esok nak tak. Taman saya besar banyak bunga," tulis Lokman.

Klik untuk gambar besar

Keadaan semakin tegang apabila mereka saling berbalas komen antara satu sama lain dengan menyindir sesama. Bahkan individu tersebut turut memperlekehkan nilai harga bunga RM15 sebagai hadiah yang ingin dibanggakan di media sosial.

Atikah kemudian meminta individu berkenaan daripada berhenti 'menyerang' teman lelakinya: "Saya tak faham apa masalah anda, tapi saya gembira dengan apapun yang Lokman berikan. Mungkin RM15 pada anda, tapi ia tak ternilai pada saya. Saya rasa anda patut berhenti menyerang teman lelaki saya. Tolong hormat Instagram saya seperti mana saya hormat anda sebagai pengikut saya. Terima kasih," tulisnya.

Menurut Atikah lagi, dia berkongsi foto penerimaan hadiah sejambak bunga ros itu hanyalah sebagai tanda syukur dikurniakan seorang kekasih yang benar-benar menyayanginya: "Saya berkongsi di Instagram sebagai tanda penghargaan kasih sayang Lokman buat saya. Saya tak pernah bercinta dengan mana-mana lelaki sepertinya sebelum ini. Ternyata saya hanya mahu kongsikan kegembiraan dengan semua orang," jelasnya.

Terdahulu, Atikah berkongsi berita gembira apabila menerima 30 kuntum bunga ros yang dikirim Lokman: "Ya ampun sayang! Memang hari-hari ke saya dapat bunga ni? Terima kasih banyak-banyak baby @lokmanteh. Semoga sempadan negara cepat buka, boleh jumpa lagi. I love you so much @lokmanteh," tulis Atikah yang kini masih berada di Singapura sejak pelaksanaan Perintah Kawalan Pergerakan (PKP) pada Mac.

www.myartis.com / Sumber & foto: Astro Gempak, Instagram Atikah Suhaime & Datuk Lokman Teh

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


19 GAMBAR - AKSI COMEL UMAR NAEL, ANAK KEDUA SYARIF SLEEQ

Penyanyi yang berasal dari Singapura dan merupakan bekas kumpulan Sleeq, Syarif telah berkongsi gambar-gambar wajah dan aksi comel anak keduanya yang lahir pada 6 Ogos lalu.

Selain mendedahkan wajah dan berkongsi gambar-gambar sekitar sesi 'newborn photoshoot', Syarif dan isterinya, Malaque Mahlad turut memperkenalkan nama anak lelaki mereka iaitu 'Umar Nael'.

Koleksi gambar yang dimuatnaik di laman Instagram pasangan itu turut disertai dengan tiga hashtag iaitu #thesyarifno2, #umarnael dan #thesyarif.

Klik untuk gambar besar

Rata-rata netizen menerusi ruangan komen memuji kecomelan Umar. Tak kurang ada juga yang menggangap anak pasangan ini kacak meskipun masih kecil.

Dalam masa sama, netizen mendoakan semoga Umar dapat menjadi anak yang berguna dan taat kepada kedua ibu bapanya apabila sudah dewasa kelak.

Selain Umar, pasangan ini turut mempunyai seorang anak perempuan bernama Selma Malika yang kini berusia 2 tahun.

www.myartis.com / Foto: Syarif Sleeq IG & Malaque Mahlad iG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


IMEJNYA TERKINI - LAN SOLO AKUI 'MAT ROCK' TIDAK SUKAI

"Apa yang saya nampak selepas setahun saya bergerak solo, 85 peratus peminat masih kekal dan tidak dinafikan penampilan saya begini tidak disukai oleh 'mat rock' (peminat rock). Tapi mereka tidak tahu mengapa saya perlu berimej begini.

"Buat masa sekarang saya perlu bawa imej Lan Solo agar mereka dapat bezakan saya yang dulu dan sekarang," ujar bekas vokalis kumpulan Kristal iaitu Lan Solo yang berkata ada segelintir peminat yang tidak suka dengan penampilan baharunya selepas dia bergerak secara solo.

Lan atau nama sebenarnya Lan atau nama sebenarnya Mohd Razlan Mohamed Yusof, 33, berkata, imejnya kini tidak digemari oleh peminat-peminat genre rock seperti yang dibawanya dahulu.

Mengenai perkembangan terbaru, Lan bakal beraksi dengan bekas ahli kumpulan Kristal. Menerusi persembahan 'Lan Solo Next Level Showcase' yang bakal diadakan pada 2 Mac depan di Malaysia Tourism Centre (MatiC), Lan bakal bergabung dengan bekas ahli kumpulan Kristal yang lain iaitu Ainol, Ezal, Joe, Ejan dan Amai.

Klik untuk gambar besar

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR - MAYA KARIN BERSAMA OKU

Aksi Maya Karin di Karnival Yayasan Orang Kurang Upaya Kelantan 2012 yang berlangsung di Pengkalan Chepa, Kota Bharu, Kelantan baru-baru ini. Nampaknya, peminat Maya di sana cukup ramai terdiri daripada kanak-kanak, remaja hinggalah ke warga emas.

Menurut Maya, OKU di karnival itu semuanya murah senyum, sporting, dan ada juga yang gemarkan lagu dangdut. Sebagai selebriti yang senantiasa membantu dan menyokong golongan kurang upaya, Maya sememangnya tidak lokek untuk berkongsi pengalaman termasuk ilmu nyanyian.

Syabas Maya..!

Klik untuk imej besar...


MENGAKU SILAP TINGGALKAN SURIA FM KETIKA KONTRAK - FIZI ALI AKUI BERHIJRAH BUKAN SEBAB DUIT

"Saya akui tinggalkan Suria secara mengejut adalah satu kesilapan. Sebelum berpindah saya dah minta maaf kepada semua dan mohon restu untuk mulakan tugas di tempat baharu. Saya tidak pergi begitu sahaja. Syukur masing-masing merestui penghijrahan saya dan anggap isu tersebut telah selesai.

"Saya tidak mahu komen apa-apa tentang perkara itu. Cuma saya mahu berterima kasih kepada majikan lama. Saya sayang mereka. Suria FM yang memperkenalkan nama saya kepada pendengar. Saya tidak pasti jika pihak sana masih lagi terkilan.

"Apa yang pasti, saya sudah pun meminta maaf pada semua. Sepatutnya tidak perlu ada apa-apa isu," itulah kata Fizi Ali yang berkata dia sudah membuat permohonan maaf kepada semua rakan penyampai di Suria dan enggan mengulas lanjut mengenai tindakannya meninggalkan stesen radio itu.

Semalam, hangat diperkatakan apabila Pengurus Besar Suria FM, DJ Lin terkilan dengan bekas penyampainya itu membuat keputusan untuk berhijrah ke stesen radio lain pada saat-saat akhir.

Klik untuk gambar besar

Fizi berkata dia sudah membuat permohonan maaf kepada semua rakan penyampai di Suria dan enggan mengulas lanjut mengenai tindakannya meninggalkan stesen radio itu.

Dalam pada itu, Fizi mengakui kesilapannya membuat keputusan meninggalkan Suria FM secara mengejut serta menganggap isu tersebut sudah pun selesai.

Menurut Fizi lagi, dia berhijrah ke stesen radio Hot FM bukan kerana wang semata-mata namun mahu mengembangkan potensi kerjanya sebagai seorang pengacara pula.

"Kalau kata saya seorang yang tidak setia, saya tidak akan kekal selama enam tahun di sana (Suria FM). Saya berhijrah bukan disebabkan bayaran semata-mata, tetapi kerana banyak peluang yang ditawarkan untuk serlahkan lagi nama Fizi Ali. Perkara itu yang membuatkan saya tekad untuk berpindah kerja," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AFDLIN SHAUKI - JANGAN LAYAN RAFIQIN..

Pelakon, penyanyi, pengarah dan pelawak tersohor Afdlin Shauki mencadangkan agar orang ramai jangan melayan sangat karenah Rafiqin Darwisy, budak 14 tahun yang menghina arwah Din Beramboi. Menurut Afdlin, sememangnya perhatian seperti itulah yang dimahukan oleh Rafiqin dan semakin banyak orang bercakap, maka semakin menjadi-jadi sikap budak tersebut.Tambah Afdlin yang dipetik melalui Facebook, janganlah kita semua tertipu dengan permainan tersebut."Ada balasan yang menanti beliau yang akan ditentukan Tuhan. Biarlah Allah SWT yang menentukannya kerana Dialah yang Maha Penentu," jelasnya.Bagaimanapun, kenyataan Afdlin itu disanggah oleh seorang hamba Allah melalui sebuah forum yang mendakwa kelakuan seperti itu tidak boleh dibiarkan. Dakwanya jika dibiarkan, ditakuti ia akan bertambah buruk dan selepas ini tiada yang rasa takut atau hormat kepada arwah orang yang baru meninggal."Nabi Muhammad s.a.w berpesan dengan maksudnya: " Sesungguhnya di  kalangan kamu yang melihat perkara mungkar, hendaklah dia mengubah  dengan tangannya, kalau tidak berkuasa mengubah dengan tangan, maka  dengan lidah, kalau tidak berkuasa dengan lidah, maka benci di dalam  hati, itulah tanda selemah-lemah iman"," ujar hamba Allah yang tidak ingin dikenali itu dengan penuh semangat.Pesanan Afdlin dalam Facebook: klik untuk imej besar dan jelas(\__/)(='.'=)(")_(")www.myartis.com 2010


ISTERI TUA 5 TAHUN - RAJA AFIQ TIDAK MELIHATNYA SEBAGAI PENGHALANG KECAPI KEBAHAGIAAN

"Berbeza hanya lima tahun... tiada masalah usia kerana saya rasa pengalaman dan sejarah saya sebelum ini memang dengan wanita lebih berusia.

"Tentang Soffwany... saya jarang jumpa perempuan lembut, bila tengok dia terus tertarik dan rasa menyenangkan hati. Dia pun faham dengan kerja kita dalam industri ini, jadi banyak keserasian kami. Tengok Soffwany terus rasa nak kahwin.

"Saya mula serius kenal dia pada awal tahun ini, walaupun perkenalan singkat bermula awal tahun tapi rasa macam dah lama kenal!" ujar pelakon Raja Afiq.

Meskipun isteri lima tahun lebih tua, Raja Afiq tidak melihat jarak umur itu sebagai penghalang untuk dia dan Soffwany Yusoff mengecapi kebahagiaan dalam rumah tangga yang dibina.

Klik untuk gambar besar

Menurut Afiq, 26, umur hanyalah angka dan dia tidak malu mengakui pernah berkawan dengan ramai wanita yang lebih berusia sebelum ini. Raja Afiq dan Soffwany, 31, bernikah secara tertutup di Masjid Diraja Tengku Ampuan Jemaah, Shah Alam, Selangor pada Sabtu.

Pada majlis itu, Raja Afiq menyerahkan wang hantaran berjumlah RM15,000, mas kahwin sebanyak RM1101 beserta lima dulang dan dibalas dengan tujuh dulang pihak perempuan. Pasangan ini kemudiannya diraikan dalam satu majlis sederhana untuk kenalan dan media di Bukit Jelutong, Shah Alam.

Sementara itu, Soffwany yang bertugas sebagai Pasukan Gerakan Udara Polis Diraja Malaysia (PDRM) berkata dia akan meneruskan kerjaya sebagai anggota badan beruniform itu.

"Selepas kahwin saya akan teruskan tugas sebagai anggota PDRM... tapi dalam masa sama saya masih aktif dalam bidang nyanyian dan tiada masalah untuk saya penuhi undangan nyanyian jika jadual itu bersesuaian.

"Suami juga tidak melarang saya untuk teruskan kerjaya sampingan sebagai penyanyi kerana dia pun orang industri dan memahami kerjaya ini," ujarnya.

Raja Afiq dan Soffwany mula serius menjalinkan hubungan pada awal tahun ini dan mengikat tali pertunangan pada Mac lalu. Pasangan ini sepatutnya mendirikan rumah tangga pada Ogos lalu namun terpaksa menangguhkan majlis tersebut kerana penularan wabak Covid-19.

www.myartis.com / Sumber & foto: mStar, Instagram Raja Afiq, Soffwany Yusoff & @fara.rarra

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAFI KERJA 'GRO' - SKANDAL ALIFF AZIZ AKUI KERJAYA MODEL & BERSTATUS PR

"Selepas gambar mesra saya dan Aliff Aziz tersebar minggu lalu, wujud pula individu yang cuba menyimbah minyak ke api dengan memberikan kenyataan palsu kepada beberapa blog yang tidak beretika. Mereka mendakwa saya bekerja sebagai GRO dan akan mengikis wang lelaki belang. ia tuduhan yang sangat melampau, buktikan jika ia benar," kata skandal penyanyi dan pelakon Aliff Aziz iaitu Mei Fina.

Wanita bergelar janda yang terpalit dengan kontroversi skandal Aliff itu menegaskan dia tidak melakukan pekerjaan terkutuk seperti yang tersebar di Internet, sebaliknya mempunyai kerjaya tetap sebagai seorang model. Mei berkata, tuduhan liar yang mendakwa dia bekerja pelayan pelanggan (GRO) telah mencalarkan nama keluarganya. Minggu lalu, kecoh apabila beberapa keping gambar mesra Aliff dan Mei tersebar di laman sosial.

Dalam temubual eksklusif bersama mStar, Mei menjelaskan dia mengenali Aliff sejak tahun lalu ketika jejaka kelahiran Singapura itu sedang berhadapan isu rumah tangga bersama bekas isterinya, Bella Astillah. Mei turut menjelaskan dia tidak teragak-agak untuk mengambil tindakan undang-undang terhadap penulis blog yang menyebarkan berita palsu tersebut sehingga mengaibkan dia dan keluarga.

Klik untuk gambar besar

"Laporan palsu blog tersebut sudah mula disebarkan beberapa blog lain, mereka sekadar memuatnaik kenyataan yang diberikan oleh individu yang cuba mendapatkan perhatian. Saya tidak teragak-agak untuk membawa perkara ini ke muka pengadilan jika ia berterusan.

Ada pula yang menfitnah saya hanya sekadar tinggal menumpang di hotel sedangkan wartawan sendiri pernah datang ke kediaman saya di Wangsa Maju, Kuala Lumpur. Perkara ini sedikit sebanyak memberi kesan kepada kerjaya saya sebagai model, malah keluarga yang kini tinggal di Pulau Pinang juga terkena tempias cacian darpada netizen," tambah Mei.

Dalam pada itu, mengulas tentang status warganegaranya yang dikatakan berasal daripada Indonesia, Mei atau nama sebenarnya Meri Meifina berkata dia kini sudah mendapat status permastautin tetap (PR) dan memiliki kad pengenalan berwarna merah. Dia juga memberitahu sudah 16 tahun menetap di Malaysia dan keluarganya kini berada di Pulau Pinang.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FYNA JEBAT LUAH RASA SYUKUR KEMELUT DENGAN MADU BERAKHIR DENGAN BAIK: "SAYA TAK KISAH JIKA HENDAK MAKAN SEMEJA DENGAN MADU"

"Alhamdulillah, kami memang sudah berbaik. Selepas ini orang ramai tidak akan boleh nampak lagi insiden seperti yang pernah berlaku tempoh hari.

"Terima kasih, saya tahu ramai yang mendoakan kami. Jadi, teruskanlah mendoakan kebahagian saya dan suami.

"Saya tidak kisah jika hendak duduk atau makan semeja dengan madu, cuma ketika ini saya ada kekangan dengan jadual kerja yang padat.

"Namun untuk pihak dia, saya tidak berani beri sebarang komen. Lebih baik diajukan kepada pihak sana sendiri,"

Itulah kata penyanyi Fyna Jebat yang meluahkan rasa syukur apabila kemelut membabitkan dia dengan madunya, Datin Zalina Zaini berakhir dengan baik dan mereka mengambil keputusan menarik balik laporan polis yang sudah dibuat.

Klik untuk gambar besar

Fyna atau nama sebenarnya, Nur Syafinaz Jebat, 29, berkata, keputusan itu dibuat demi kebaikan kedua-dua belah pihak.

Dalam kejadian sebelum ini, Fyna didakwa terbabit dalam pertelingkahan dengan madunya di sebuah restoran di Shah Alam, selepas selesai mengadakan persembahan Famili Duo siaran TV3.

Ketua Polis Daerah Shah Alam, Asisten Komisioner Mohd Iqbal Ibrahim mengesahkan kejadian itu dan memaklumkan berlaku insiden tarik rambut di dalam restoran berkenaan.

Terdahulu, adik kepada penyanyi dan pelakon Ayda Jebat itu membuat pengakuan sudah bergelar isteri kedua kepada bekas bintang bola sepak kebangsaan, Datuk Zainal Abidin Hassan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TIDAK BERADA DI RUMAH - ASFARINA BERSYUKUR DIA & KELUARGA TERSELAMAT DARIPADA BANJIR

"Pada majlis itu, saya dihubungi adik yang berada di rumah dan beritahu kawasan perumahan kami dinaiki air serta banyak jalan ditutup. Sebaik mendengar berita itu, kami agak panik. Mujur saya meminta adik tengokkan rumah sementara kami keluar. Nasib baik saya tergerak hati bawa anak. Kalau tidak, tidak tahulah nasib mereka. Anak bongsu saya autisme.

"Dia memang pantang tengok air kerana menyangka itu kolam renang. Sebaik pulang ke rumah, saya terkejut melihat keadaan sekeliling. Sepanjang 16 tahun tinggal di sini, ini kali pertama kawasan perumahan kami dinaiki air. Hilang kata-kata apabila tengok rumah penuh lumpur.

"Tiga motosikal rosak sekelip mata. Hendak buat macam mana, kami reda dengan apa yang berlaku, tidak dapat dibayangkan apa akan berlaku jika saya dan suami tinggalkan mereka di rumah tanpa pengawasan sesiapa," itulah kata vokalis utama kumpulan Feminin, Asfarina Muhamad atau mesra disapa As yang bersyukur apabila dia dan keluarganya terselamat daripada musibah banjir.

Jika bukan ajakan suami menghadiri acara di ibu negara, Jumaat lalu, Asfarina tidak menolak kemungkinan berdepan saat getir apabila kediaman mereka di Batu 14, Hulu Langat, dinaiki air. As, 46, bersyukur dia dan anak terselamat daripada bencana banjir selepas bersetuju mengikut suami, bekas bintang bola sepanegara, Azman Adnan menghadiri acara di ibu kota.

Klik untuk gambar besar

Lebih melegakan, anak bongsu yang mengalami autisme, cukup pantang melihat air. Anaknya itu pasti menyangka banjir sebagai kolam renang, andai berada di rumah ketika itu. As berkata, banyak barang berharga milik mereka musnah termasuk tiga motosikal. Berikutan bekalan air di kawasan perumahan mereka terputus, ibu kepada empat cahaya mata ini menginap di hotel buat sementara waktu.

"Risau melihat keadaan rumah yang masih kotor dan dipenuhi lumpur merah. Takut nanti apabila kering, susah hendak mencucinya. Kami masih menunggu bekalan air disambung. Dengan keadaan rumah yang tunggang langgang dan atas faktor keselamatan, kami menginap di hotel buat sementara waktu.

"Apabila keadaan sudah kembali seperti sedia kala baru kami pulang," jelas As turut berkongsi bencana banjir yang melanda kawasan perumahannya melalui entri di Facebook (FB).

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PAK HAMID GURKHA MENANGIS BILA AWIE ZIARAH RUMAHNYA

Jika sebelum ini, Konvoi Misi Kemanusiaan Misi Bantuan Ikhlas Syawal Sayap-Sayap Wings dan Wings Motor Gang Society telah melawat artis-artis yang sakit, terkini mereka telah ziarah rumah Pak Hamid Gurkha pula.

Kedatangan mereka bukan hanya disambut genbira, malah dengan linangan air mata oleh pelakon yang berusia 88 tahun itu kerana sebak dengan ingatan artis tersebut.

"Aku tak sangka kau dengan kawan-kawan kau datang Awie," ujar Pak Hamid.

Untuk makluman, Pak Hamid popular dengan lakonan hebatnya dalam filem-filem komedi seperti Sikit Punya Gila dan Zombi Kampung Pisang. Beliau merupakan pelakon veteran yang disegani ramai ketika zaman kegemilangannya dahulu.

Doa kita, moga Pak Hamid terus kekal sihat dan senantiasa mendapat rahmat Allah SWT. Amin!

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


STATUS RUMAH TANGGA SEKALI LAGI JADI TANDA TANYA - NOOR NABILA PADAM SEMUA GAMBAR SUAMI

Tindakan kakak kepada selebriti popular, Noor Neelofa iaitu usahawan Noor Nabila memadam semua gambar bersama suami, Engku Emran di laman Instagram telah menimbulkan tanda tanya mengenai rumah tangganya.

Hasil tinjauan mendapati, gambar pernikahan mereka juga tidak kelihatan malah Nabila turut menukar gambar profil Instagram miliknya itu. Gambar terbaru mereka pada hari raya juga tidak kelihatan, yang tinggal hanya gambar Nabila bersama anak lelakinya, Jebat Jayden.

Lebih menimbulkan tanda tanya apabila Nabila ada memuat naik beberapa perkongsian petikan kata-kata seakan memberi gambaran tentang hubungan dan perasaannya sebagai seorang isteri.

Klik untuk gambar besar

Menerusi perkongsian di Insta Story, Nabila turut memuat naik petikan tentang kehadiran yang tidak dihargai serta usaha dalam sebuah hubungan namun tidak mendapat perhatian daripada pasangan.

Bukan kali pertama perkara ini diperkatakan, sebelum ini timbul khabar angin mengatakan hubungan mereka bermasalah. Bagaimanapun, Nabila menafikan dakwaan tesebut serta mengatakan rumah tangga mereka baik-baik sahaja serta usahawan itu memilih untuk menjaga privasi perkahwinan mereka.

Untuk makluman, Nabila dan Engku Emran mendirikan rumah tangga pada 19 Mac tahun lalu. Terdahulu, Nabila pernah mendirikan rumah tangga dengan Sharnaaz pada 31 Mac 2017 dan bercerai secara hakam pada 9 Julai 2020. Pasangan itu dikurniakan seorang cahaya mata, Jebat Jayden.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INFO - KEMPEN 'KEINDAHAN RAMADAN, KERIANGAN SYAWAL' HYPPTV

Berita baik buat mereka yang mempunyai HyppTV!

Mulai 5 Jun ini, HyppTV akan memberikan saluran berbentuk Islamik secara percuma yang dikatakan lebih menarik iaitu 'Salam HD' menggantikan saluran 'Hikmah'. Sebagaimana Astro Oasis, 'Salam HD' turut menyajikan rancangan berbentuk ilmiah yang lebih komprehensif dan memberi ilmu berguna.

Pengumuman tersebut telah dibuat oleh Emily Wee, Naib Presiden Pengurusan Perniagaan dan Media, Telekom Malaysia, Di Menara Kuala Lumpur semalam.

Selain itu, HyppTV juga katanya telah bersedia menyambut kedatangan Ramadhan dan Syawal tahun ini dengan pelbagai rancangan menarik melalui kempen 'Keindahan Ramadan, Keriangan Syawal'.

Sehubungan itu, lebih 1.2 juta pelanggan HyppTV bakal menikmati kandungan baharu yang dibawakan oleh TM di saluran HyppSensasi HD 116 dan HyppInspirasi HD 111.

Antaranya ialah 4 buah drama bersiri, rancangan dokumentari pelancongan, Konsert Ella 2016’, Rockers Raya, Dapur Bujang Ramadan, Chef Mail Masak Bersama Pensonic dan banyak lagi.

Layari laman HYPPTV untuk maklumat lebih lanjut.

GAMBAR LAIN: KLIK DI SINI

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom